आआपा – टटका खबर\nशुक का दिने चुनाव आयोग दिल्ली के सरकार चलावत आआपा गोल के बीस गो विधायकन के विधायकी रद करे जोग मान लिहलसि आ राष्ट्रपति का लगे आपन अनुशंसा भेज दिहलसि. अपना बेहया टेढ़ियई का ताव में आआपा वाले चुनाव आयोग का सोझा पेशे ना भइलें. कहलें कि मामिला हाई कोर्ट में बा आ जब ले\nबक्सर में सताईस जने गिरफ्तार\nमंगल का दिने बक्सर जिला के इटाढ़ी में अंचलाधिकारी पर आआपा समर्थकन के बर्बर हमला का बाद बुध का दिने पुलिस चार गो औरतन समेत सताईस गो आरोपियन के गिरफ्तार कर लिहलसि.\nएह साल होखे वाला लोकसभा चुनाव खातिर अपना उम्मीदवारन के पहिला सूची भाजपा महाशिवरात्रि का दिने जारी क दिहलसि. एह सूची में चउवन उम्मीदवारन के नाम बा. अध्यक्ष रहल नितिन गड़करी नागपुर से आ वरिष्ठ नेता गोपीनाथ मुंडे बीड से चुनाव लड़ीहें. एह सूची में महाराष्ट्र आ पश्चिम बंगाल की 17, ओडिशा के छह, जम्मू


टटका खबर, बियफे, ५ अप्रेल २०१२ – टटका खबर\nटटका खबर, बियफे, ५ अप्रेल २०१२\nभारत आ संयुक्त अरब अमारात एगो समझौता पर दस्तखत कइले जवना का बाद अब रोजगार अनुबंध आनलाइन मिल जाई आ कामगार दलालन का फेर में ना पड़ीहें.\nराष्ट्रीय माध्यमिक शिक्षा अभियान में यूपी के चार सौ उनचास गो जूनियर हाईस्कूलन के अपग्रेड करके हाई स्कूल बना दिहल जाई. एह सब में नयका सेशन से कक्षा नौ के पढ़ाई शुरू करा दिहल जाई.\nकेन्द्र सरकार के मिर्जापुर भदोही कलस्टर योजना में कालीन प्रशिक्षण केन्द्र खोलल जाई.\nइलाहाबाद में आपन सम्मान करवावे चहुँपल उत्तराखंड के मुख्यमंत्री विजय बहुगुणा कहलन कि उत्तर प्रदेश आ उत्तराखंडा का बीचे बँटवारा का बादे से कई गो मामिला लंबित बा जवना पर विचार कइल जाई. भरोसा दिहलन कि अगिला साल होखे वाला कुंभ मेला खातिर गंगा नदी में भरपूर पानी दिहल जाई. कहलन कि यूपी, हिमाचल आ उत्तराखंड तीनो राज्य मिल के एगो पर्यटन योजना तइयार करे.\nमुख्यमंत्री अखिलेश यादव का सरकारी निवास पर अठारह अप्रेल का दिन से जनता दरबार शुरू होखी. हर बुध का दिने नौ बजे से एगारह बजे का बीच लोग मुख्यमंत्री से भेंट कर सकी.\nराज्य में उद्योग के बढ़ावा देबे खातिर नया नीति बनावल जाई. राज्य भर में जगहे जगह आईटी हब बनावल जाई.\nसुल्तानपुर के पीपरपुर इलाका के मिसराने गाँव में एगो औरत अपना तीन गो बेटन के जहर खिया के खुदहु खुदकुशी कर लिहलसि. घटना घर में कलह का चलते भइल. चारो लाश कब्जा में ले के पुलिस मामिला के जाँच करत बिया.\nसोनभद्र पुलिस एगो नक्सली के गिरफ्तार कर लिहलसि. ऊ बिहार के रहेवाला रामकेवल उरांव ह जवना पर ढेरे मुकदमा दायर बा.\nदेवरिया जिला में बरीसन से टूटल छितराइल पड़ल मदनपुर कपरवार सड़क के बनावे के काम शुरू हो गइल.\nबलिया में कोहार जाति के लोग अपना के अनुसूचित जाति में शामिल करावे खातिर बुध का दिने प्रदर्शन कइल.\nनगरा गड़वार सड़क पर पीडब्ल्यूडी का जमीन पर बीसन बरीस से पक्का आवास बना के रहत दलित परिवार के मकान लोक निर्माण विभाग ढहवा दिहलसि.\nबलिया के परितोष मिश्र पीसीएस परीक्षा पास करके असिस्टेंट सेल्स कमिश्नर खातिर चुनाइल बाड़े.\nकैग रिपोर्ट में चार सौ नौ करोड़ रुपिया के घोटाला के खबर से नाराज विपक्ष बुध का दिने विधानसभा ना चले दिहलसि. बाद में जब लंच का बाद सदन फेरु बइठल त विपक्ष ओकर वहिष्कार कर दिहलसि. बाद में बुध का दिने विधानसभा के बजट सत्र के अवसान कर दिहल गइल.\nसोना पर उत्पाद कर बढ़वला का खिलाफ पिछला अठारह दिन से सर्राफा व्यवसाय बंद बा. बुध का दिने सर्राफा व्यवसायी जुलूस निकललन आ मुख्यमंत्री से एह मामिला में दखल देबे के निहोरा कइलन.\nछपरा राजेन्द्र कॉलेज में दोसरा का बदले इम्तिहान देत एगो लड़िका के गिरफ्तार कर लिहल गइल.\nसिवान के गुठनी के मियांगुंडी में आग लगला से चार बिगहा गेंहू के फसल राख हो गइल. बगल का खेत में ऊँख के खरपतई जरावत घरी ओकर चिंगारी बगल का गेंहू के खेत में चल गइल जवना से आग लाग लागल.\nथावे जंक्शन पर टिकट चेकिंग का दौरान छत पर सफर करे वाला सात जने के गिरफ्तार कर लिहल गइल.\nमोतिहारी के ठाकुरबाड़ी मुहल्ला से गायब कइल लड़िकी के पुलिस बुध का दिने बाइपास चौक पर मंदिर का लगे से बरामद कर लिहलसि. अपहरण करे वाला के गिरफ्तारी अबही ले नइखे भइल.\nपिछला सोलह जनवरी का दिने दिल्ली का तरफ बढ़त सेना के दू गो टूकड़ी के खबर के प्रधानमंत्री गलत बतवलनि. कहलन कि बिना मतलब एगो साधारण बात के हउवा खड़ा कर दिहल गइल.\nपरमाणु ईंधन से चलने वाली पनडुब्बी आईएनएस चक्र बुध का दिने नौसेना में शामिल कर लिहल गइल. आई एन एस चक्र वइसन परमाणु पनडुब्बी ह जवन दुश्मन के ठिकाना पता लगा के ओकरा के तबाह कर देले. ई पनडुब्बी पानी का भीतर एकसौ दिन ले लुकाइल रहि सकेले.\nनक्सली दबाव से ओडिशा सरकार जेलन में बंद २७ गो नक्सलियन के छोड़े के तइयार हो गइल बिया. नक्सली एगो विधायक आ एगो इटली के पर्यटक के अपना कब्जा में रखले बाड़े सँ.\nसुप्रीम कोर्ट सुभाष घई के फिल्म संस्थान खातिर कौड़ी का दाम पर दिहल बीस एकड़ जमीण के आवंटन रद्द करे वाला बम्बई हाईकोर्ट के फैसला सही करार दिहलसि. कोर्ट तब मुख्यमंत्री रहल विलासराव देशमुख पर कड़ा टिप्पणी कइलसि.\nमुम्बई के आदर्श सोसायटी घोटाला में गिरफ्तार महाराष्ट्र शहरी विकास विभाग में प्रधान सचिव रहल रामानंद तिवारी आ बंबई नगर निगम के प्रमुख रहल जयराज फाटक के १२ अप्रेल ले सीबीआई हिरासत में भेजल गइल.\nसेनाध्यक्ष जनरल वी.के. सिंह नेपाल के सेनाध्यक्ष छत्तररमण सिंह ग्रुंग से बुध का दिने काठमांडू में भेंट कइले. ई लोग भारत-नेपाल के सैन्य संबंध मजबूत करे आ आपसी सहयोग पर विचार कइल.\nअफगानिस्तान में भइल एगो आत्मघाती हमला में नाहियों त दस लोग मरा गइल आ दू दर्जन से बेसी लोग घवाहुल हो गइल.\nसोमालिया के राजधानी मोगादीशु में एगो थियेटर में भइल आत्मघाती हमला से नाहियों त दस लोग मरा गइल.\nआईपीएल पाँच के पहिला बीसबीसा मैच में चेन्नई के एम ए चिदम्दरम स्टेडियम में मुम्बई इंडियन्स चेन्नई सुपरकिंग्स के हरा दिहलसि. आजु कोलकाता नाइट राइडर्स के मुकाबला डेल्ही डेयरडेविल्स से होखी.\nवर्ल्ड सीरीज हॉकी टूर्नामेंट के फाइनल में शेरे पंजाब पूणे स्ट्राइकर्स के पाँच बनाम दू गोल से हरा दिहलसि आ चार करोड़ के इनाम जीत लिहलसि.\nपाकिस्तान हॉकी फेडरेशन तीन देश के हॉकी टुर्नामेंट के आयोजन रद्द कर दिहलसि काहे कि भारत आ मलेशिया एहमें खेले से मना कर दिहले.\nमुंबई शेयर बाजार में बुध का दिने १११ अंक के गिरावट दर्ज भइल. रूपिया ३९ पइसा कमजोर हो गइल.


कुंदन सिंह-केसर बाई / शिवपूजन सहाय - Gadya Kosh - हिन्दी कहानियाँ, लेख, लघुकथाएँ, निबन्ध, नाटक, कहानी, गद्य, आलोचना, उपन्यास, बाल कथाएँ, प्रेरक कथाएँ, गद्य कोश\nकुंदन सिंह-केसर बाई / शिवपूजन सहाय\nदूनों के उठत जवानी रहे।ओह जवानी पर भी आइसन चिक्कन पानी रहे कि देखनिहार के आंखि बिछिलात चले। गांव के लोग कहे कि बरम्हा का दुआरे जब सुधराई बंटात रहे तब सबसे पहिले ईहे दूनों बेकती पहुंचले। सचमुच दूनों आप-आपके सुग्घर बिआह का बेर मांड़ो में देखनिहार का धरनिहार लागल रहे। घर-परिवार में केहुना रहे। दुइएप्रानी से आंगन-घर गहगहाइल बुझाइल। जब एगो बनूक छतियावे त दोसर ओकर तमतमाइल चेहरा निहारि-निहारि के मुसुकाए आ भई फरफरावे लागे। एगी जब बंसुरी बजावे बइठे त दोसर चिटुकी बजाइ-बजाइ के गुनगुनाए लागे। एगो जब कसरति करे लागे त दोसर दांते ओठ चापि के हुंकारी देत चले। एगी जब खाये बइठे त दोसर बेनिया डोलाइ के संवाद पूछे।\nएक दिन आसिन के पूनो के अंजोरिया में अपना अंगना में पटिहाटि पर सुजनी डसाइ के दूनों बतरस के आनन्द लेत रहले कि एही बीच में एगो कहलस, 'हम तोहरा के बहुत पेयार करीला।" ई सुनि के दोसरकी बोललि, "हमहं तोहरा पेयार के दुलार करीला 'वोह दुलार के भी हम सिंगार करीला। जब-जब हम तोहरा दुलार के सिंगरले बानी, तोहरा जरूर इयाद हीई।\nमाघ के रिमझिम मधेरिया में, फागुन के फगुनाहट से मस्ताइल रंगझरिया में, चइत-बइसाख के खुब्बे फुलाइल फुलवरिया में, जेठ के करकराइल दुपहरिया में, असाढ़-सावन के उमड़ल बदरिया में, भादो के अधिरतिया अन्हरिया में, कुआर- कातिक के टहाटह अंजोरिया में, - अगहन-पूस के कपकपात सिसकरिया में जब-जब तू हमरा प्यार के है, दुलार कइल हम वोह दुलार के आइसन सिंगार कइलीं कि तोहार आंखि मंडराए लागल बाटे इयाद?'\nअतना सुनिके टहो दुनुकि-दुनुकि के जम्हाई लेवे लागलि, आइसन रंगढंग देखि के ई कहलस कि 'हमनी का भगवान के दोहल सब सुख भोगत बानी, बाकी अपना देस के कवनी सेवा अबहीं ले ना संपरल, छत्री का कोखी जनम ले के हमनी का अपना जाति के कवनो गुन दुनिया के ना देखवलीं। हमरा इसकृल के साथी सब कहेली कि जब से तोहार बिआह भइल तब से तूं आइसन मउग हो गइल जे दिन-राति घरे में घुसल रहेल।"\n'एह खातिर हम का करी? सरकारे आपन करनी निहारी। पहिले रउरे उसुकाईले, पाछे लागीले देसभक्की के गीत गाइके अपना साथियन के ओरहन सुनावे रावा जवन काम करब तवना में हमरा साथ देबही के परी। रावा झंडा ले के निकसीं त देखीं जे हमहं अपने का संगे निकसत बानी कि ना हमहं छत्री के बेटी हई।\nहमरा नइहर के सखी के मरद अपना संगे हमरा सखिओ के जेल में ले गइल बाड़े रउरो हमरा के जहां चाहीं तहां ले चलीं। रावा साथे हम आगिओ में कूदब त तनिको आंच ना लागी। रडरे संगे तरुआरिओ के धार पर हंसतेहसत चल सकीला।\nबाकी रउरा बिना हम कतहीं ना जा सकीं। पहिले सरकारे अपना के सुधारी, हमत पिछलगुई हई। मरद के परछहीं मेहरारू हवे। मेहरिया के पाछ-पाछ मरदा रसियाइल-डोरियाइल फिरी त कवन अभागिन होई जे ओकरा के लुलुआवत?"\n"तोहार बात हम काटत नइखीं, बाकी सभ दोस हमरे नइखे!"\n'अच्छत बिहान होखे द हमहीं पहिले तिरंगा झंडा ले के निकसब।"\n'तब त हमार छाती सिकन्दरी गज से डेढ़ गज के हो जाई बात नइखीं बनावत\n'तोहरा बात बनावे से अधिका बात चिकनावे आवेल।"\n’अच्छा त काल्हु जब सरकारी चरन चउकठलांघी त देखल जाई हमार उमंग-तरंग।'\nसन् उनइस सौ बेयालिस ईसवीं में भोजपुरियो इलाका अइसन अगयाइल रहे कि जेने देखीं तेने उतपाते लड़के कहीं संडक कटात रहे, कहीं टेसन आ मालगोदाम लुटात रहे, कहीं थाना-डाकखाना फुंकात रहे, कहीं भाला-बरछा-फरसा मंजात रहे, कहीं मल्लू अइसन मुँहवाला टामी लोग के लाटा कुटात रहे, कहीं रेल के लाइन उखड़ात रहे, कहीं कवनी पुलिस-दरोगा ओहारल डोला में लुका के परात रहे, कहीं मकई का खेत में लड़ाई के मोरचा बन्हात रहे, जहां सूई ना समाप्त रहे तहां हेंगा समवावल जात रहे, सगरे अन्हाधुन्हिए बुझात रहे।\nकुंदन-केसर के देखादेखी गांवों के लोग हमेसा कमर कसले रहसु। सभे ईहे बिनवत-मनावत रहे कि गोरन्हि के राज उलट जाउ, गोरा अफसर लोग जेने-तेने बिललात फिरत रहसु दूनों के साहस आ उतसाह त काम करते रहे, दूनों के रूप के जादू सबसे बेसी मोहिनी डाले।\nजेने दूनों के दल चले तेने हंगामा मच जाइ। दूनों बेकत के बोली सुनला से लोगन के मन ना अघात रहे। जनता पर रूप आ कठ के टोना अइसन चलल कि अंगरेजी सरकार के माथा टनके लागल, दूनों के नाम वारंट कटल। जनता दूनों के पलक-पुतरी अइसन रच्छा करे लागल। जब थाना-पुलिस के गोटीना लहलि त फउजी गोरनिह के तइनाती भइल। तबो गोरा लोग के छक्का छूट गइल, बाकी दूनों के टोह ना मिलल।\nजवना दिन दूनों अपना घर के असबाब एने-ओने हटावे खातिर गांवें पहुंचले तवने दिन पीठियाठोक गोरो | पहुंचले स।\nदूनों अपना घर के खलिहाइ के भीतरे बतियावतसुनि के दूनों के कान खड़ा हो गइल। कुन्दन कच्छ कसि के बनूक में टोटा भरे लागल, केसर झटपट मियान से तरुआरि खींचि के कमर में आंचर बान्हि लेलस। दूनों हृह करत धड़फड़ बाहर निकलले त केवार खुलते गोरा अकचकाइ गइलेस।\nकुन्दन तीनि जाना के ठावें पटरा कइ देलस आ केसरो दुइ जाना के माथ काटि के दुरुगा-भवानी अइसन छरके लागलि। गोरा लोग के जबले भटका खुले-खुले तवले दूनों के मार-काट से केहू के हाथ कटा के गिरि परल आ। केहू के कपार फाटि गइल आ केहूछती में छेद ले के गिरल कहरे लागल। अतना छत्रियांव दिखवला का बाद दूनों खूनी बहादुर खेत रहले, गोली लगला पर केसर घुमरी खात कुन्दन का देह पर जा गिरले। अतने में गांव-जवार के लोगनि के गोहरि जुटल, बाकी गोरा आपन पांची लासि लेके पराइ गइलेसक।\nकुन्दन-केसर के लोथ उठाइ के लोग गंगाजल से नहवावल, चन्दन चढावल, फ्लमाला से सजावल, अंजुरी के अंजुरी फ्ल बरिसावल, अगरबत्ती-कपूर के आरती देखावल, दूनीं के जयजयकार से आकाश गुंजावल, गांवें- गांव जलूस घुमाइ के दूनों साहसी सहीदन के पूजा करावल आ घरे-घरे देवी लोग लोर ढरेि द्यारि अर्ध चढवल, चारू ओर पंचमुखे ईहे सुनाइजे अइसन मरन भगवान बिरले के देले।\n"http://www.gadyakosh.org/gk/index.php?title=कुंदन_सिंह-केसर_बाई_/_शिवपूजन_सहाय&oldid=34597" से लिया गया\nइस पृष्ठ का पिछला बदलाव 14 सितम्बर 2017 को 09:12 बजे हुआ था।\nयह पृष्ठ 2,577 बार देखा गया है।


बिहारी बियाह के बाते अलग बा, बिहार के घरों में यूँ होती है शादी मुबारक - AAPNA BIHAR\nबिहारी बियाह के बाते अलग बा, बिहार के घरों में यूँ होती है शादी मुबारक\nहमनी के बिहार में लईकीन के बियाह के दिन धराला ओकरा बादे से घर के माहौल में एकदम बदलाव हो जाला। घर मे कवनो बात होत रहे घूम फिर के बियाह पे आजाला। घर के मेहरारू लोग के दिमाग मे खाली गहना, गुरिया आ साड़ी, कपड़ा चलत रहेला। जहाँ बईठकी लागी खाली एहि मुद्दा पे बात होई!\nघर के मरदाना लोग पे पूरा बियाह के बंदोबस्त के जिम्मेदारी आजाला, सामियाना कहा लागि, बराती लोग के नास्ता में का दियाई, खाना में का रही!\nभंडार खाती त एगो मामा भा माउसा फिक्स रहेलन लोग। बियाह के एक महीना पहिले से ही सबके काम गिना दिहल जाला, घर के चाचा लोग के जिम्मे खाना पीना के जिम्मेदारी आवेला, आ खाना के स्वाद कईसन बा एकर फैसला घर के फूफा लोग करेले। हर घर मे एगो फूफा लोग होले जे हलुआई के बगल में कुर्सी लगा के बियाह के भागम- दौड़ के मज़ा एकदम लाइव लेत रहेलन लोग। आ साथे साथ बीच-बीच में दोसरा के काम मे एक बार आपन टांग जरूर अड़ा दिहे। उहन लोग के पता बा कि उहन लोग से त केहू कवनो काम खाती कही ना। एहसे उहन लोग के चांदी बा।\nफेर एक आदमी के कोसाध्यक्ष बना दिहल जाला। उहन लोग के काम इहे रहेला की बस कहां का होता ई देखत रहे के बा। चुकी उहन लोग के हाथ में पईसा से भरल बैग रहेला त उहन लोग के कवनों काम कहल बेजाईं बा। एक आदमी के जिम्मेदारी रहेला कि उनका हाथ से मोटरसाइकिल के हैंडिल ना छूटी पूरा बियाह। जवन घटल-बढ़ल उ उनके जिम्मा रहेला।\nघर में बियाह के टाइम पे सबसे बेसी चांदी नया-नया मोटरसाइकिल चलावे वाला छोट भाई लोग के होला। घर में 5-6 गो गाड़ी हो जाला आ सभे बाझल रहेला त गाड़ी के चाभी आसानी से हाथे लाग जाला।\nघर के बहिन लोग के शॉपिंग दिन धाराएं से पहिलही शुरू हो जाला। फ़ोन पे घंटा-घंटा भर खाली लहंगा, लहठी के रंग के ऊपर डिस्कसन होला। सब अपना अपना कपड़ा के खूबी गिनावे ला। बियाह वाला दिने घर के बहिन लोग के त सांस लेबे के फुरसत ना रहेला, काहें कि घर के मय मेहरारू लोग सुबहे से बियाह रसम-रिवाज में बाझ जाली लोग। त घर में के खाईल के पियल, के कहां सूती, एह सब के बोझा घर के कुंवार लईकी लोग पे होला।\nबियाह में घर के काम अधिकांस मइया आ घर के लईकीन लोग के देख-रेख में ही होला, आ बहरी के काम घर के लईका लोग आ बाबा के देख-रेख में। मने कवनो काम में एक बार पुछल या बतावल जरूरी बा।\nदुलहिन ‘जेकर बियाह रहेला‘, त मने दिन धरईला के दिन से अंगूरी प दिन गिने शुरू कर देली। धीरे धीरे उ दिन आइये जाला।\nसब उनका नज़री के सोझा होला। उनका मन मे एगो खुसी भी होला की आज के ई खास दिन पे उनकर आपन लोग सामिल भईल बा, आ सभे उनका बियाह के तैयारी में बाझल बा। आ दूसरा तरफ इहो खयाल आवेला की बिदाई के बाद ई लोगवा केतना दूर हो जाई। उ घर के आंगन देख के आपन बचपन मन पारेली जहा बईठ के उ अपना मईया से बार मे तेल लगवावत रहली, अब उ आंगन बदल जाई। जब दुवार कावर देखेली त दुवार पे बाबा, बाबूजी, चाचा के आवाज कान में गूंजेला जब कवनो हितई लोग आवेत एगो आवाज सुनाई देबे, ‘बुचिया तनी मीठा-पानी दिहे त’ आ दुई कप चाय भी बना दिहे। उनका दिमाग मे इहे चलेला की बिदाई के बाद ई आवाज बदल जाई!\nफोटो क्रेडिट: अभिषेक शेखर\nघर मे अतना काम रहेला की बाकिया लोग के ई धेयान ना रहेला की बहिनिया, मौसी, भा फुआ के बिदाई हो जाई काल्ह। एह बात के एहसास3लोग के सबसे बेसी होला, बाबूजी- माई आ बेटी के ‘जेकर बियाह रहेला’। बाबूजी बाकिया काम भी देखेले बाकी मन मे ई बात आवात रहेला की बुचिया काल्ह चल जाई। माई त जब बेटी के आंख में देखेली तब दुनो आंख लोर से भर जाला। बाकी बाबूजी के लोर आँखी में ना लउके। धीरे धीरे सब तैयारी होला।\nसाम होखे लागेला सब अब बराती लोग के स्वागत में बाझ जाले। लईका लोग के जिम्मा सबसे पहिला काम होला कि बराती लोग आ बाकिया मेहमान लोग के नास्ता पानी कराके के फिट कर देबे के बा। बाकी खाना में आधा घंटा कम बेसी भी होई त ममिला अंडर कंट्रोल रही। नास्ता के डिब्बा के स्टॉक, एक्स्ट्रा में रखे के काम भी एक जाना के होला कि कही कुछु घटे बढ़े त फेर से डिब्बा भा प्लेट ना बनावे के पड़े।\nएने घर मे कुल्ह रस्म- रिवाज शुरू रहेला। दुवार पूजा होला, फेर जयमाल, फेर गुरहथी। गुरहथी तक लगभग कुल्ह लोग के खाना पीना हो जाला, आ सब केहू माड़ो में आजाला। जेकरा बियाह देखे के होला उ रहेला, जेकरा सूते के होला उ सुत जाला। गुरहथी के बाद घर के माहौल बदले लागेला काहे की सभे फुरसत में आजाला आ सभे के नज़र सोझा जोड़ा में बईठल लईकी होली, आ घर के दमाद जेकरा संगे काल्ह भोरे बेटी बिदा हो जाइहे।\nधीरे-धीरे कन्यादान, फेर धार गीरावल जाला, ओकरा बाद लावा मेरावल जाला। कन्या दान के विधि शुरू होते के साथ माड़ो में बईठल सभ लोग के आँखी में लोर भर जाला, आ पीछे घर के मेहरारू लोग के गावल कन्यादान के गीत कान में सुनाई देला, तइसे तइसे मन कुहूके लागेला।\nबेटी लोग के त हालत एकदम नाजुक होला। उहन लोग के सोझा रउवा प्यार से दु सब्द भी बोल देम त उनका लोग के आंख में लोर भर जाई। भोर से ही उहन लोग के मन मे छोट से लेके बड़ होखे तक सबके संगे जेतना भी याद होला उ दिमाग मे चलत रहेला।\nआ फेर ई बात मन मे आवेला की काल्ह से त ई कुल बदल जाई। काल्ह से माई ना लउकी, बाबूजी ना लउकीहें, भाई जवन बात बात में लड़त रहे, जेकरा संगे हर छोट बड़ बात पे नोंक झोंक होत रहे, उ काल्ह से ना होई। काल्ह से ई जवन आपन लोग बाड़े जेकरा सोझा कुछु बोले में कवनो संकोच ना रहे, मन मे जवन चलत रहें ज बोल देत रहनी, उ लोगवा बदल जाई।\nआ ना जाने केतना समय लागि उ नयका परिवार में घुले मिले में।\nई कुल बात के साथ सिंदूरदान आ बाकी के रस्म-रिवाज़ बीत जाला आ समय आजाला बिदाई के! सभके आँखी में लोर रहेला। सभे के मन मे इहे बात रहेला की आँखी के पुतरी अब हमनी के छोड़ के जात बाड़ी। आज से ई हमनी के घर छोड़ के दोसरा के परिवार के हिस्सा हो जाइहे। बिदाई वाला दिने त जईसे घर से लेके दुवार सभे रोवेला। पूरा घर शांत शांत रहेला। जईसे लक्ष्मी के गईला के वियोग में बा!\nएहीसे से त लईकीन के घर के रौनक कहल जाला!\n– सुनंदा राय\n#Bihari Shadi#बिहारी शादी\nकोमल का मैट्रिक पास होना हमारे लिए किसी के सीबीएसई टॉप करने से बड़ी खबर है


कवनो खिताब उताब ना बस देखनिहारन के नेह छोह मिलत रहो, कहेलन प्रकाश अवस्थी – Anjoria\nOctober 10, 2012 Editor मनोरंजन 0\nप्रकाश अवस्थी के सिनेमा छत्तीसगढ़ में सुपर स्टार मानल जाला . ‘मयां’, ‘दो लफाड़ू’, ‘मैं पूरा अनाड़ी लभो खिलाड़ी’, ‘टूरा रिक्शावाला’ उनकर सफल फिलिमन में से हई सँ. प्रकाश अब निर्माता श्रेय श्रीवास्तव के फिलिम ‘चिंगारी’ से सिनेमा भोजपुरी में डेग धइले बाड़न. का छत्तीसगढ़ी सिनेमा का तरह ऊ भोजपुरीओ सिनेमा में आपन कवनो खास मुकाम बना पइहें ? पिछला दिने प्रकाश अवस्थी से एगो स्टूडियो में बातचीत करे के मौका मिलल त ऊ एह फिलिम चिंगारी का बारे में कहलें कि : –\n‘चिंगारी’ से ऊ भोजपुरी सिनेमा में आपन शुरुआत करे जात बाड़न. एह फिल्म के निर्माता श्रेय श्रीवास्तव आ निर्देशक के.डी. हउवन. फिलिम बिहार में भइल चंपा विश्वास बलात्कार कांड पर बनल बा जवना में प्रकाश एगो आई.ए.एस. ऑफिसर आ रानी चटर्जी उनकर नायिका बनल बाड़ी. एगो ज्वलंत मुद्दा पर बनत एह फिल्म में प्रकाश आपन भूमिका बहुत पॉवरफुल बतवलें.\nएह शुरूआत का बारे में प्रकाश अवस्थी बतवलें कि केडी से उनकर पुरान परिचय रहल आ उनुका प्रकाश के काम पसंद रहल. एहसे जब ‘चिंगारी’ के प्लानिंग होत रहल त केडी फोन कर के प्रकाश के मुंबई बोलवलें आ स्क्रिप्ट पढ़ला का बाद प्रकाश मुख्य भूमिका ला हामी भर दिहलें,\nछत्तीसगढ़ी सिनेमा में सुपर स्टार कहइला पर विनम्र भाव से प्रकाश कहलें कि ई त दर्शकन के प्यार ह जे उनुका के सुपर स्टार कहेलें. ना त देश के पहिला सुपर स्टार रहलन राजेश खन्ना आ आजु एह पदवी के हकदार अकेले अमिताभ बच्चन बानी. अपना बारे में कहलन कि उनका खिताब उताब ना चाही बस देखे वालन के नेह छोह मिलत रहे.\nसिनेमा भोजपुरी के मौजूदा सीनियर अभिनेतन का बारे में प्रकाश के कहना रहल कि ऊ कवनो तरह के प्रतिस्पर्धा नइखन महसूस करत. ऊ त बस ईमानदारी से बढ़िया काम कइल चाहत बाड़ें,\nकहलें कि ‘चिंगारी’ के अलावा उनकर आवेवाली फिलिमन में ‘मेहरारू बिना रतिया कईसे कटी’, ‘लागल बा प्यार के बुखार’ आ ‘टिपटॉप लैला अंगूठा छाप छैला’ बाड़ी सँ. एह फिलिमन में प्रकाश के नायिका कोमल ढिल्लों, मोनालिसा आ शिखा बाड़ी.\nराज्यसभा के उप सभापति ला चुनाव नौ अगस्त के\nभारत के हरावत इंग्लैंड आपना 1000वां टेस्ट जीतल\nभाँड़ में जाव जनसंख्या नियन्त्रण


मार्च 2013 – Anjoria\nMonth: मार्च 2013\nउ बोलवले रहली\nमार्च 31, 2013 Editor\n– राज गुप्त सुन्दर सिंह सीतापुर के राजा रहले. सीतापुर राज के एगो रसम-रिवाज रहल कि हर दशहरा पर दुर्गा जी के बरात सजि-धजि के निकली. बरात राजदरबार से निकलि…\nमार्च 30, 2013 Editor\nसिनेमा भोजपुरी के चर्चित अदाकारा शुभी शर्मा का लगे एह घरी फिलिमन के लमहर कतार लागल बा, एहमें प्रवेश लाल यादव स्टारर ‘टाईगर’, पवन सिंह स्टारर ‘वीर बलवान’ आ ‘बनारस…\nरोमांटिक म्युजिकल भोजपुरी फिलिम ‘बीवी नं. 1’ परदा पर धमाल मचावे ला तइयार बा. दर्पण मूवीज के बैनर तले बनल एह फिलिम ‘बीवी नं. 1’ में दिनेशलाल यादव निरहुआ संगे…\nडॉ सुनील क ‘जीवन युद्ध’ में मोनालिसा\nसिनेमा भोजपुरी के हॉटगर्ल नायिका मोनालिसा निर्माता डॉ. सुनील कुमार के अगिला फिलिम ‘जीवन युद्ध’ के नायिका बाड़ी. एह फिलिम में मोनालिसा के नायक नवोदित राकेश मिश्रा बाड़न. निर्देशन शानू…\nपुस्तक चर्चा सरोकार\nभोजपुरी पंचायत पत्रिका के अप्रेल अंक प्रकाशित हो गइल बा. एह अंक में चौतरफा फाँस में फसल शीला दीक्षित पर हिंदी में संपादकीय, आस्ट्रेलिया से भइल टेस्ट सिरीज में मिलल…\nमार्च 29, 2013 Editor\nसिवान के बड़हरिया प्रखंड के सलारगंज चौकी हसन में पिछला दिने एगो भोजपुरी कवि सम्मेलन सह मुशायरा के आयोजन भइल. एह कार्यक्रम के उद्घाटन वशिष्ठ द्विवेदी, डा॰ भगवान सिंह भाष्कर,…\nयशी फिल्मस् प्रा. लि के बैनर तले बनत निर्माता अभय सिन्हा के फिलिम ‘प्यार झुकता नहीं’ से भोजपुरी परदा पर एगो अउर नायक शैलेश सिन्हा के इंट्री होखत बा. असलम…\n‘‘प्रेम दीवानी’’ में स्मृति सिन्हा\nभोजपुरी के चर्चित अभिनेत्री स्मृति सिन्हा ‘प्रेम दीवानी’ फिलिम में एकदमे नया अंदाज में नजर अइहें. डॉ. सुनील कुमार के बनावल एह फिलिम में स्मृति गाँव के एगो भोली-भाली लइकी…\nहेडिंग पढ़ के ई मत सोचीं कि साचहूं रिंकू घोष कवनो बात ला अजय देवगन के धोखा दे दिहली. असल में हिन्दी फिल्म ‘हिम्मतवाला’ में रिंकू घोष आ अजय देवगन…\nसिनेमा भोजपुरी के नंबर वन खलनायक संजय पांडे अब ‘रिहाई’ में अपना अभिनय के जलवा देखइहें. एह फिलिम के नायक हउवें आदित्य ओझा जिनकर फिलिम ‘सुगना’ बहुते सफल रहल रहे.…\nसिनेमा भोजपुरी के जानल मानल खलनायक बिपिन सिंह जल्दिए बिहार में नजर अइहें जहाँ ऊ अपना भोजपुरी फिलिमन के शूटिंग में शामिल होखीहें. बिपिन सिंह के उनका दमदार आ मजगर…


मुग़ल सम्राट बाबर | Hindi Book | Mugal Samrat Babar - ePustakalay\nमुग़ल सम्राट बाबर | Mugal Samrat Babar\nडॉ राधेश्याम - Dr. Radheyshyam\nश्री कृष्णा अवतार - [Hindi]\nमुग़ल सम्राट बाबर - [Hindi]\nNo Information available about डॉ राधेश्याम - Dr. Radheyshyam\nAdd Infomation AboutDr. Radheyshyam\nश्रथस अध्याय . प्रारम्मिक,जीवन


व्यवस्था की जिम्मेंदारी कीखी आय? | Khabar Lahariya (खबर लहरिया)\nखबर लहरिया » व्यवस्था की जिम्मेंदारी कीखी आय?\nद्वारा लिखित खबर लहरिया January 27, 2015 15 बार देखा गया\nहोबा जिला में तालाब ओर हैण्डपम्प की गिनती नई करी जा सकत हे, पे पानी कि हमेशा परेशानी रहत हे। पानी की टंकी सरकारी कागज में तो चालू हालत चढ़ी हे, पे ऊखी सच्चाई देखी जाये तो कछू ओर हे। गांवन में टंकी तो बनवा दई हे, पे ऊखी सुविधा को लाभ नई मिलत हे। कोनऊ टंकी बंद हे तो कोनऊ की पाइप लाइन फटी हे ओर कोनऊ में पानी नई छोड़ो जात हे।\nहम बात करत हे ब्लाक कबरई गांव पचपहरा को मजरा तिन्दुही ओर ब्लाक जैतपुर गांव अतरपठा की टंकी के पाइप लाइन फटी हे, जीसे टंकी बन्द परी हे। करोड़ो रूपइया खर्च करके आदमियन खा पानी की सुविधा करी जात हे, पे आदमियन के घरन तक नई पोहोंच पाउत हे। आदमियन की तभई समस्या खत्म हो सकत हे जभे ऊखे घरन तक पानी पोहेचहे। सरकार तो गांव में नाम ओर गिनती खा टंकी बनवा के आपन नाम कमा लेत हे। कनेक्सन लेय वाले आदमियन से बराबर वसूली कर लेत हे। आदमियन खा पानी मिले चाहे न मिले। सवाल जा उठत हे कि सरकार आपन बस व्यवस्था काय देखत हे। जभे टंकी बंद परी हे या पाइप लाइन फटी हे। पानी आदमियन के घरन तक नई पोहचत हे तो बिल काय भेजो जात हे। सोचे वाली बात तो जा हे कि अगर बिल भेजो जात हे तो टंकी ओर पाइप लाइन काय नई बनवाउत हे। आखिर पाइप लाइन ओर टंकी के व्यवस्था की जिम्मेंदारी करवायें की कीखी आय? आखिर अधिकारी भी आपन जिम्मेंदारी से काय पल्ला झाड़त हे।\nप्रशासन की जिम्मेंदारी टंकी बनवायें बस से पूरी नई होत हे, ऊखे व्यवस्था भी करें खा चाही?\nकाहे हुवत बाय किशोरी स्वास्थ्य के साथे खिलवाड़


रुबी सिंह आत्महत्या कर लिहली – Anjoria\nअभी थोड़ देर पहिले पता चलल कि भोजपुरी सिनेमा के जानल मानल अभिनेत्री रूबी सिंह आत्महत्या कर लिहले बाड़ी. रुबी सिंह के लाश आजु गोरेगाँव पश्चिम में उनुका भाड़ा वाला फ्लैट में दुपट्टा से लटकत मिलल. सुने में आइल बा कि रुबी सिंह एगो सुसाइड नोट छोड़ गइल बाड़ी जवना में लिखल बा कि ऊ खुद फाँसी लगावत बाड़ी आ एह खातिर केहु के दोषी मत मानल जाव.\nमिस पटना रह चुकल रूबी सिंह के पिता डीएसपी हउवे आ परिवार पटना में रहेला. रूबी सिंह एहिजा अकेले रहत रहली. पटने के उनकर एगो दोस्त यदा कदा उनुका से भेंट करे आवत रहुवे. आजु जब ऊ रुबी सिंह से भेंट करे आइल त दरवाजा बन्द मिलल आ बहुत आवाजो लगवला पर ना खुलल त दरवाजा तूड़ के भितर गइला पर रूबी सिंह के लाश पंखा से दुपट्टा का सहारे लटकत मिलल.\nरुबी सिंह अपना कैरियर के शुरुआत आलोक कुमार के फिल्म “हो गइल बा प्यार ओढ़निया वाली से” के नायिका बन के कइले रहले. उनुकर आखिरी रिलीज फिल्म रहल शाद कुमार के “त्रिनेत्र” जवना में ऊ पवन सिंह के नायिका रहली. रूबी सिंह के आवे वाली फिलिमन में एलाने जंग, तोहरे नाम जिला हिलेला वगैरह बाड़ी सँ.\nहालही में रूबी सिंह शाद कुमार के फिल्म “गौतम गोविन्दा” साइन कइले रहली.\nरूबी सिंह के मौत के खबर से पूरा भोजपुरी फिल्म जगत सन्न रहल गइल बा.\n(उदय भगत के भेजल रपट )\nOne thought on “रुबी सिंह आत्महत्या कर लिहली”\nफ़रवरी 14, 2012 को 7:42 पूर्वाह्न पर


टटका खबर, 17 मार्च 2017, शुक – टटका खबर\nदिन धरा गइल बा. शामियाना तनात बा. घराती बराती आपन आपन कपड़ा सइहारे में लागल बाड़ें. बस इहे नइखे मालूम कि दुलहा के रही. यूपी विधानसभा चुनाव में मिलल बड़हन जीत का बावजूद आ कि एही चलते भाजपा अबहीं ले आपन नेता नइखे चुन सकल. हमेशा का तरह मीडिया आपन कयास लगावे से चूकत नइखे बाकिर सही कहल जाव त केहु के कवनो इशारा नइखे कि केकरा के नेता चुनल जाई. हँ अब ई तय हो गइल बा कि भाजपा विधायक गोल के बइठक काल्हु शनिचर का दिने लखनऊ में होखे जात बा. एह बइठक में भाजपा के केन्द्रीय पर्यवेक्षक वेंकैया नायडू आ भूपेन्द्र यादव, प्रदेश प्रभारी ओम माथुर, प्रदेश अध्यक्ष केशव प्रसाद मौर्या आ अउरियो लोग एह बइठक में मौजूद रही. नेता जे चुनाव किरिया धराई के संस्कार 19 मार्च अतवार का साँझ साढे चार बजे करावल जाई. किरिया धराई समारोह के तइयारी शुरू हो गइल बा.\nओने उत्तराखंड में भाजपा विधायक गोल के नेता चुनाइल त्रिवेंद्र सिंह रावत अपना विधायकन का साथे साँझ बेरा राजभवन चहुंपले आ सरकार बनावे के दावा पेश कइलन. राज्यपाल के के पॉल उनुकर दावा सकारत उनुका के मुख्यमंत्री नियुक्त क के सरकार बनावे आ किरिया धराई संस्कार खाति नेवत दिहलें. किरिया धराई समारोह काल्हु करावल जाई.\nपश्चिम चंपारण जिला के मानपुर इलाका के बैरिया गांव से छापामारी क के राइफल समेत अनेके असलहा बरामद कइलसि सीमा सुरक्षा बल. एह बीच घर के मालिक सुरेश आ शत्रुघ्न यादव फरार हो गइलें.\nवाराणसी के भेलूपुर इलाका से एगो चोर गिरोह के चार गो चोरन के पुलिस ध लिहलसि. एगो फुलवरियां के, दोसरका चेतगंज इलाका के चितईपुर के, आ बाकी जूनू मिर्जापुर जिला के अदलहाट के हउवें स.\nकेरल में संघ समर्कन प लगातार होधत जानलेवा हमलन का खिलाफ आजु देवरिया में लोकतंत्र बचाओ मंच का तरफ से प्रदर्शन कइल गइल. जान जाईं कि जबसे पर साल ओहिजा बँवारा गोल माकपा के सरकार बनल बा तबे से हिन्दुत्व समर्थकन प लगातार हमला हो रहल बा.\nगोरखपुर-नरकटियागंज सवारी गाड़ी अब बेतिया तक चलावल जाई. पूर्व मध्य रेलवे के मुख्य जनसंपर्क अधिकारी अरविंद कुमार रजक आजु एहा बाति के जानकारी देत कहलन कि 21 मार्च से गोरखपुर – नरकटियागंज सवारी गाड़ी बेतिया ले चलल करी. अपना पुरनका समय से नरकटियागंज चहुँपला का बाद मुसहरवा हाल्ट, साठी, रामेश्वर नगर हाल्ट, चनपटिया, कुमारबाग, आ प्रजापति हाल्ट पर रूकत बेतिया चहुँपल करी. आ फेरू एही रुट से वापस लवटल करी.\nजौनपुर जिले के सुरेरी इलाका में एगो इन्टर छात्रा संगो रेप होखे के मामिला सामने आइल बा. ओकरो साथे गोँवे के एगो नवही असलहा का जोर प बलात्कार कइलसि. आरोपी फरार बा.\nसोनभद्र जाला के बभनी इलाका के चौना गांव में एगो आदमी घर के बिजली तार जोडत में करेंट का संपर्क में आ गइल आ बहुले झँउस गइल. ओकरा के अस्पताल में भरती करावल गइल बा.\nपूर्वी चंपारण जिला के पहाड़पुर इलाका के पंडितपुर नोनिया टोली में बिजली के पोल गड़वावे के झगड़ा में दू गो गोल अपने में लड़ गइल आ एह मारपीट में एगो बूढ़ के मौत हो गइल.\nयूपी से बिहार भेजल जात शराब के एगो खेप सिवान जिला के नौतन इलाका में पुलिस जब्त क लिहलसि आ साथही तीन गो तस्करन के गिरफ्तारो क लिहलसि, बंका मोड़ का नियरा एकनी के मोटरसाइकिल से शराब ले आवत में पुलिस गिरफ्तार क लेबे में सफल हो गइल.\nपूर्वी चंपारण जिला के घोड़ासहन इलाका के कुंडवा चैनपुर के रहे वाला आ ढाका बाजार में रेडीमेड के दूकान चलावे वाला व्यवसायी से घोड़ासहन से ढाका का बीचे बस रोकवा के उनुका से 24 लाख के न्पाली रुपिया छीन लिहले सँ बदमाश.\nजौनपुर के वीर बहादुर सिंह पूर्वांचल विश्वविद्यालय के कुलपति प्रो. पीयूष रंजन अग्रवाल के कार्यकाल तीन महीना ला अउरी बढ़ा दीहल गइल बा. ऊ 20 मार्च के रिटायर होखे वाला रहलन.\nTags: केरल, गोरखपुर, चंपारण, जौनपुर, देवरिया, नरकटियागंज, पूर्वांचल विश्वविद्यालय, बेतिया, भाजपा, मुख्यमंत्री, वाराणसी, शराब, संघ, सिवान, सोनभद्र


भोजपुरी मेगा स्टार मनोज तिवारी भाजपा का टिकट पर नयी दिल्ली से लोकसभा चुनाव लड़ीहें – Anjoria\nमार्च 18, 2014 भाजपा, मनोज तिवारी, लोकसभा चुनाव\nभोजपुरी मेगा स्टार, भाजपा नेता, आ देश विदेश में पसरल करोड़ो भोजपुरियन के हृदय सम्राट मनोज तिवारी मृदुल उत्तर पूर्व नयी दिल्ली से भारतीय जनता पार्टी के लोकसभा चुनाव के उम्मीदवार बनावल गइल बाड़ें.\nभाजपा से लोकसभा चुनाव में प्रत्याशी बनवला से खुश मनोज तिवारी भाजपा के आभार जतवलें. कहलन कि आजु देश भर में भाजपा के लहर बा आ नरेन्द्र मोदी देश के अगिला प्रधानमंत्री बने जात बाड़ें. उत्तर पूर्व नयी दिल्ली के लोग के भरोसा देत मनोज तिवारी कहलन कि उ लोग के उम्मीदन पर खरा उतरीहें.\nमनोज तिवारी के भाजपा से टिकट मिलला प दिल्ली वासीभोजपुरिया खुशी जतावत बाड़ें.


चौका मरला का बाद खेसारीलाल सपूत में नजर अइहें | CinemaBhojpuri.in\nJuly 5, 2012 - इण्डस्ट्री न्यूज, कलाकार, फिल्म\n- Tagged: खेसारीलाल, सपूत\t- 1 comment\tभोजपुरी के नयका महाअभिनेता खेसारीलाल यादव अपना सफल फिलिमन के चौका लगा दिहले बाड़न, ई उनुकर लगातार चउथका हिट फिलिम हवे. ‘साजन चले ससुराल’ से भोजपुरी परदा पर दस्तक दिहला का बाद खेसारीलाल के ‘जान तेरे नाम’, ‘देवरा पे मनवा डोले’ जबरदस्त सफलता लिहली सँ आ अब पप्पू भाई अउर राजेश सिंह के बनावल आ अरविंद चौबे निर्देशित फिलिम ‘दिल ले गईल ओढनिया वाली’ बिहार में शानदार बिजनेस करत बिया. ई खेसारीलाल के लगातार चउथकी फिलिम हवे.\nमिलत जुलतछठ पर रिलीज होखी नागिन (4)जल्दिए रिलीज होखी भोजपुरिया मजदूर (3)विनय आनन्द के ‘मंगल फेरा’ अब तीन भाषा में (3)पहिलका भोजपुरी सिटी सिने अवार्ड्स (3)राज ठाकरे के जवाब में मराठी फिल्म के शूटिंग शुरू कइलन रवि किशन (3)To the official site of Related Posts via Taxonomies.\tOne thought on “चौका मरला का बाद खेसारीलाल सपूत में नजर अइहें”\tkamleshchauhan January 17, 2013 at 4:38 pm\tpawan singh ka saadi ho gaya hai kya


आलमपुर-गोनपुर गाँव, फुलवारीशरीफ़ (पटना) - यूनियनपीडिया, अर्थ वेब विश्वकोश\nआलमपुर-गोनपुर गाँव, फुलवारीशरीफ़ (पटना)\nआलमपुर-गोनपुर फुलवारीशरीफ़, पटना, बिहार स्थित एक गाँव है। .\nनई!!: आलमपुर-गोनपुर गाँव, फुलवारीशरीफ़ (पटना) और पटना · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और फुलवारीशरीफ़ प्रखण्ड (पटना) · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और बिहार · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और भोजपुरी भाषा · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और मगही · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और मैथिली भाषा · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और हिन्दी · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और अंगिका भाषा · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और अंग्रेज़ी भाषा · और देखें »\nनई!!: आलमपुर-गोनपुर गाँव, फुलवारीशरीफ़ (पटना) और उर्दू भाषा · और देखें »


मौसम आ जलवायु - विकिपीडिया\nमौसम आ जलवायु (अंगरेजी: Weather and climate) के बीच में अक्सर लोग भरम में रहे ला आ इन्हन के इस्तेमाल एक दूसरे खातिर करे ला। मौसम कौनों अस्थान पर वायुमंडल के तत्काल के दशा के कहल जाला (एगो छोट समय अवधि के दौरान ताप, बरखा इत्यादि के स्थिति), जबकि जलवायु, कौनों जगह के मौसम के लंबा समय के दौरान रहल पैटर्न के कहल जाला। जलवायु बतावे खातिर मौसम के जानकारी के कम से कम अतना समय के रिकार्ड होखे के चाहीं कि आँकड़ा सभ से सार्थक औसत निकालल जा सके।\nमौसम के अध्ययन करे वाला बिज्ञान के मौसम बिज्ञान कहल जाला आ जलवायु के अध्ययन जलवायु बिज्ञान करे ला।\nएह दुन्नों के अलावा एगो अउरी चीज होला सीजन या ऋतु जवन साल के एगो बिसेस हिस्सा में बिसेस प्रकार के मौसम रहले के कहल जाला। कारन ई कि साल भर के दौरान मौसम में होखे वाला बदलाव एक चक्र पूरा करे ला। एही से साल के कुछ महीना में एक तरह के मौसम होला आ दुसरा हिस्सा में दूसर। एही सालाना चक्र के हिस्सा सभ के सीजन कहल जाला - उदाहरण खातिर गर्मी, जाड़ा आ बरसात के सीजन या ऋतु।\n1 मौसम के तत्व\n2 जलवायु के परभावित करे वाला कारक\nमौसम के तत्व[संपादन करीं]\nमौसम कौनों जगह पर, कौनों समय बिंदु पर या बहुत छोट समय सीमा के दौरान वायुमंडल के दसा हवे। एह में वायुमंडल के जवन दसा सभ के महसूस कइल जाला उनहन के मौसम के तत्व कहल जाला। एही तत्व सभ के आपसी मेल से मौसम बने ला आ इनहन के घटबढ़ से मौसम बदले ला। मौसम के कवन-कवन तत्व प्रमुख होलें ई अलग-अलग जगह कुछ अलग रूप में लिखल मिल सकेला, इहाँ सभके समेकित बिबरन नीचे दिहल जात बा:\nतापमान - या हवा के तापमान, कौनों समय पर वायुमंडल के हवा के गरमाहट या ठंढापन के मात्र हवे। ई डिग्री सेल्सियस या डिग्री फारेनहाइट में नापल आ बतावल जाला।\nनमी - वायुमंडल के हवा में गैस के रूप में मौजूद पानी के मात्रा हवे। एकरा के बतावे के सभसे प्रमुख तरीका हवे सापेक्ष आर्द्रता - जेवना में 100% के मतलब होला कि वातावरण में हवा में जेतना गैसीय पानी (भाप) धारण करे के क्षमता बा ओतना गैसीय पानी ओह में मौजूद बा आ हवा अब अउरी पानी ना सम्हार पाई।\nहवा - हवा के बहाव के दिसा आ केतना तेज हवा बह रहल बा मौसम के प्रमुख तत्व हवे। दिसा से ई तय होला कि हवा कवना इलाका से आ रहल बा आ हवा बहे के दिसा अलग-अलग होखे पर हवा के गरमी भा हवा में नमी के मात्रा में घटबढ़ हो सके ला।\nबादर - आसमान के केतना हिस्सा बादर से तोपाइल बा, बादर कौने तरह के बाने, कवना दिसा से केहर के जात बाने।\nबरखा - पानी के बुन्नी के रूप में आसमान से गिरे वाली बरखा या फिर बर्फ या पाथर के रूप में गिरे वाली बरखा मौसम के तत्व हवे।\nदबाव - हवा के दबाव के अंतर महसूस ना कइल जा सके ला, नापल जाला, आ हवा के दबाव में कमी या बढ़ती मौसम के हिस्सा भी हवे आ कुछ देर या कुछ दिन बाद के मौसम के भाबिस्यबाणी करे में भी महत्व के चीज हऽ।\nजलवायु के परभावित करे वाला कारक[संपादन करीं]\nकवनो जगह के जलवायु (यानि मौसम के पैटर्न) कइसन होखी ई कई चीज पर निर्भर बा।\nअक्षांश - के आधार पर कौनों जगह के जलवायु आ मौसम के अनुमान लगावल जा सके ला। कारण ई बा की भूमध्यरेखा के आसपास के इलाका, साल भर में सभसे ढेर आतप (सुरुज के रेडियेशन) प्राप्त करे लें, ई मात्रा ध्रुव के ओर घटत जाला। एही से भूमध्य रेखा के लगे के इलाका गरम आ ध्रुव के ओर के इलाका ठंढा रहे लें।\nऊँचाई - कौनो जगह समुंद्र ले लेवल से केतना ऊँचाई पर मौजूद बा एकर परभाव ओह जगह के जलवायु आ मौसम पर पड़े ला। ऊँचाई के बढ़े पर वायुमंडल के ताप में गिरावट आवे ले। एही कारन पहाड़ पर ऊपर के ओर ठंढा बढ़त जाला।\nसमुंद्र से दूरी - समुंद्र भा पानी के बिसाल भंडार, ताप में अंतर के बहुत बढे ना देलें काहें की पानी जमीन के तुलना में धीरे-धीरे गरम भा ठंढा होला। समुंद्र के किनारे हवा में नमी के मात्रा अधिका होले जेवना कारन इनहन के लग्गे ढेर बरखा होखे ले आ दूर के इलाका में कम बरखा होखे ले।\nहवा के दिसा आ जमीन के ढाल - कवनो जगह जमीन भा पहाड़ के अइसन ढाल पर होखे जे ओह इलाका में बहे वाली हवा सभ के सोझा परत होखे, जबकि कौनों दूसर जगह ढाल के दुसरा ओर होखे तब ओह जगहन.के मौसम में अंतर देखे के मिले ला।\nसमुंद्री धारा - गरम आ ठंढा समुंदरी धारा सभ के परभाव आसपास के मौसम आ जलवायु पर परे ला। उदाहरण खातिर यूरोप के पच्छिमी किनारा गरम धारा के परभाव के कारन अपना अक्षांस के अन्य जगह सभ की तुलना में ढेर गरम रहे ला।\n↑ "NASA - What's the Difference Between Weather and Climate? | NASA". Nasa.gov. पहुँचतिथी 2017-08-30.\n↑ National Ocean Service (2017-07-06). "What is the difference between weather and climate?". Oceanservice.noaa.gov. पहुँचतिथी 2017-08-30.\n↑ "Environment and Climate Change Canada - Weather and Meteorology - Sky Watchers' Guide". Ec.gc.ca. पहुँचतिथी 2017-05-18.\n↑ "Weather Elements". Auburn.edu. पहुँचतिथी 2017-05-18.\n↑ "Schools - what is weather". BBC. 2014-10-20. पहुँचतिथी 2017-05-18.\nNASA: What's the Difference Between Weather and Climate? (नासा: मौसम आ जलवायु में का अंतर होला?) (अंगरेजी में)\nमौसम आ जलवायु (अंगरेजी में)\nभौतिक भूगोल के शाखा सब\nजलवायु बिज्ञान / पुरा-जलवायुबिज्ञान\nजल बिज्ञान / जल निरूपण बिज्ञान\n"https://bh.wikipedia.org/w/index.php?title=मौसम_आ_जलवायु&oldid=712405" से लिहल गइल\nएह पन्ना पर आखिरी बेर संपादन 25 मार्च 2022 के 08:41 बजे भइल रहल।


किसानन का नाम पर धोखाधड़ी करत मिललें साढ़े सात लाख लोग – टटका खबर\nअपराध देश-दुनिया राजनीति\nJun 30, 2021 आतंकवादी, कश्मीर, किसान आन्दोलन, ट्वीटर, पंचायत चुनाव, ममता बनर्जी\n(टटका खबर, बुध, आषाढ़ अन्हरिया षष्ठी, 2078 विक्रमी)\nपिछला सात महीना से अधिका समय से किसानन का नाम पर आढ़तियन आ दलालन के आन्दोलन चलिए रहल बा. अब उत्तर प्रदेश में साढ़े सात लाख से अधिका अपात्र प्रधानमंत्री किसान निधि के सम्मान राशि अपना खाता में मँगवावत मिलल बाड़न. अब एह लोग से वसूली होखी आ ओह अधिकारियन का खिलाफ कार्रवाई जिनका मिलीभगत से एह लोग के नाम लघु आ सीमांत किसान सूची में शामिल भइल. ई गड़बड़ी तब धराइल जब सम्मान निधि भेजल जाए वाला खातन के आयकर आ आधार से मिलान कइल गइल. कई जने आयकरदाता बाड़ें, कुछ लोग मर चुकल बा बाकिर फर्जी आधार का सहारे निधि से बेइमानी हो रहल बा.\nउत्तर प्रदेश के जिला पंचायत अध्यक्षन के चुनाव में मतदान से पहिलहीं काल्हु चार गो अउर जिलन में भाजपा उमीदवार निर्विरोध चुना गइलें. एह लोग का खिलाफ खड़ा उमीदवार काल्हु आपन आपन नाम वापिस ले लिहलें जवना का बाद एह लोग के निर्विरोध निर्वाचित घोषित क दीहल गइल. एहसे पहिले 26 जून के भाजपा के 17 गो जिला पंचायत अध्यक्षन के निर्विरोध निर्वाचन तय हो गइल रहुवे. एकरा अलावे ईटावा से अखिलेश यादव के चचेरा भाईओ निर्विरोध चुनाइल बाड़ें. अब बाकी बाचल 53 जिलन में3जुलाई के मतदान होखी आ ओही दिने मतगणना क के परिणाम घोषित क दीहल जाई.\nकाल्हु भाजपा पीलीभीत, शाहजहांपुर, बहराइच, आ सहारनपुर के सीट जितलसि. पीलीभीत से सपा भाजपा से आइल एगो दलबदलू स्वामी प्रवक्ता नंद के टिकट दिहले रहुवे. ऊ काल्हु आपन परचा वापिस ले लिहलन. शाहजहांपुर से समाजवादी गोल के उमीदवार काल्हु सबेरे भाजपा में शामिल हो गइली आ आपन दाखिल परचा वापस से लिहली. बहराइच के सपा उमीदवारो आपन परचा वापिस ले लिहली. सहारनपुर के चुनाव में बसपा समर्थित उमीदवार आपन नाम वापिस ले लिहलन. एह बीच खबर आइल बा कि आजमगढ़ में जिला पंचायत अध्यक्ष भाजपा प्रत्याशी संजय निषाद के गाड़ी पर पथराव आ फायरिंग के खबर बा.\nटेंटिहा ट्वीटर के मुसीबत रोजे बढ़ल जा रहल बा. ओकरा पर अब जगहे जगह आपराधिक मुकदमा दर्ज होखे लागल बा. दिल्लिओ में राष्ट्रीय बाल अधिकार संरक्षण आयोग से मिलल शिकायत पर पुलिस ट्वीटर का खिलाफ चाइल्ड पोर्नोग्राफ़िक सामग्री प्रकाशित कइला के मुकदमा दर्ज कइले बिया.\nनैतिकता से दूरी बना के रहे वाली ममता बनर्जी 2016 में कांग्रेसी विधायक के दल बदलवा के लोक लेखा समिति के अध्यक्ष बनवले रही. अब एहू साल भाजपा विधायक मुकुल रॉय से दल बदलवा के उनुका के लोक लेखा समिति के अध्यक्ष बनावे वाला बाड़ी. भाजपा एकरा खिलाफ कानूनी लड़ाई लड़े में लागल बिया. विधानसभा अध्यक्ष से एकर शिकायत क दीहल गइल बा कि मुकुल के विधायकी दल बदलू होखला का चलते खतम कइल जाव. एकरा बाद अदालतो के शरण ली भाजपा.\nउच्चतम न्यायालय सगरी राज्यन आ केंद्र शासित प्रदेशन के निर्देश दिहले बिया कि 31 जुलाई ले ऊ लोग ‘वन नेशन, वन राशन कार्ड’ योजना लागू क लेव. अधिकतर राज्य एकरा के पहिलहीं लागू कर चुकल बाड़ें बाकिर दिल्ली, पश्चिम बंगाल, आ कुछ अउरी जगहा ई अबहीं लागू नइखे भइल.\nजम्मू-कश्मीर पुलिस आ केन्द्रीय रिजर्व पुलिस बल काल्हु चेकिंग का दौरान परिमपोरा नाका पर एगो कार के तलाशी में लश्कर के माथ कमांडर नदीम अबरार के गिरफ्तार कर लिहलसि. ओकरा लगे एगो पिस्तौल आ हथगोला मिलल बा. पूछताछ में अबरार बतवलसि कि ओकर एके-47 राइफल मलूरा में एगो घर में राखल बा.\nओवैसी के बात कटलन राजभर\nछूरी खरबूजा पर गिरे भा खरबूजा छूरी पर, कटाई खरबूजे


Lalu, Jagannath present themselves in High Court – टटका खबर\nInacase related with the multi-crore fodder scam Lalu Prasad and Dr.Jagannath Mishra presented themselves in the Patna High Court alongwith Jagdish Sharma, RK Rana, Vidya Sagar Nishad and some retired officers.\nकरोड़ो के चारा घोटाला का एगो केस का सिलसिला में काल्हु लालू प्रसाद यादव, डा॰ जगन्नाथ मिश्रा, समेत अनेके लोग पटना हाई कोर्ट में हाजिरी लगावल. अदालत एह लोग समेत जगदीश शर्मा, आर के राणा, विद्यासागर निषाद, आ कुछ रिटायर हो चुकल आईएएस अफसरान के तलब कइले रहुवे. एह लोग पर आरोप बा कि एह लोग का मिलीभगत से बांका आ भागलपुर कोषागारन से नाजायज तरीका से ४६ लाख रुपिया निकाल लिहल गइल रहुवे. आरोपी लोग अपना के आरोप मुक्त करे के निहोरा कइले बा.


उपन्यास – Anjoria\nअगस्त 30, 2015 Editor\nमुम्बई का विले पार्ले स्थित “नवीन भाई ठक्कर सभागार” में “अभियान” संस्था का सहयोग से आयोजित ‘सबरंग फिल्म स्टार सम्मान समारोह’ आ ‘भोजपुरी पंचायत’ वार्षिकोत्सव का अवसर प डा0 अशोक…\n– डा॰ अशोक द्विवेदी फजीर होते, भीम आश्रम से निकलि के सीधे जलाशय का ओर चल दिहलन. माता के प्रातः दरसन आ परनाम का बाद, उनसे कुछ सलाह निर्देश मिलल.…\nफरवरी 12, 2015 Editor\n– डा॰ अशोक द्विवेदी अइसे त प्रकृति के एक से बढ़ि के एक अछूता, अनदेखा मनोहारी रूप ओह विशाल बनक्षेत्र में रहे बाकिर कई गो मुग्ध करे वाला जगह, हिडिमा…\nदिसम्बर 24, 2014 Editor\n– डा॰ अशोक द्विवेदी भयावह आ भकसावन लागे वाला ऊ बन सँचहूँ रहस्यमय लागत रहे. जब-तब उहाँ ठहरल अथाह सन्नााटा अनचीन्ह अदृश्य जीव जन्तु भा पक्षियन का फड़फड़ाहट से टूट…\nदिसम्बर 12, 2014 Editor\n– डा॰ अशोक द्विवेदी गंगा नदी पार होत-होत अँजोरिया रात अधिया गइल रहे. दुख आ पीरा क भाव अबले ओ लोगन का चेहरा प’ साफ-साफ देखल जा सकत रहे. छछात…\nदुर्गम बन पहाड़न का ऊँच-खाल में जिए वाला आदिवासी समाज के सहजता, खुलापन आ बेलाग बेवहार के गँवारू, जंगलीपना भा असभ्यता मानेवाला सभ्य-शिक्षित समृद्ध समाज ओहके शुरुवे से बरोबरी के…


जीत गइल भारत वर्ल्ड कप के पहिला मैच – टटका खबर\nभारत विश्व कप क्रिकेट के पहिलका मैच में बांगलादेश का धरती पर बांगला देश के 87 रन से हरा दिहलसि. भारत अपना पारी में चार विकेट का नुकसान पर 370 रन बनवले रहुवे आ बांगला देश के 371 रन बनावे के लक्ष्य मिलल रहे. बाकिर बांगला देश9विकेट का नुकसान पर 283 रन बना पवलसि.\nपहिला विकेट इमरुल कैस 29 गेंद पर7चौका का सहारे 34 रन बना के मुनाफ पटेल के गेंद पर बोल्ड हो गइले. दुसरा विकेट जुनैद सिद्दीकी 52 गेंद पर 1 गो चौका आ 1 गो छक्का मारत 37 रन बनवले आ हरभजन सिंह का गेंद पर महेन्द्र सिह धोनी का हाथे कैच हो गइले. तिसरका विकेट तमीम इकबाल के गिरल जे 86 गेंद पर तीन गो चौका आ एगो छक्का का सहारे 70 रन बना के मुनाफ पटेल का गेंद पर युवराज सिंह का हाथे कैच हो गइलन. चउथका विकेट शकीब अल हसनके गिरल जे 50 गेंद पर5गो चौका का सहारे 55 रन बनवले आ यूसुफ पठान के गेंद पर हरभजन सिंह का हाथे कैच हो गइले. पाँचवा विकेट मुशफिकर रहीम के गिरल जे शकीब अल हसनके गिरल जे 30 गेंद पर2गो चौका का सहारे 25 रन बनवले आ जहीर खान अपने गेंद पर उनकर कैच ले लिहलन. छठवाँ विकेट महमदुल्लाह के गिरल जे6गेंद पर6रन बना के मुनाफ पटेल का गेंद पर बोल्ड हो गइले. सातवाँ विकेट नईम इस्लाम के गिरल जिनका के मुनाफ पटेल का गेंद पर पगबाधा करार दे दिहल गइल. ऊ 8 गेंद पर2गो रन बनवले रहले. आठवां विकेट अब्दुर रजाक के गिरल जिनका के जहीर खान का गेंद पर पगबाधा करार दिहल गइल. रजाक एकही रन बना पवले रहन. नउवां विकेट सफीउल इस्लाम के गिरल जे बिना रन बनवले आउट हो गइले.\nभारत का तरफ से वीरेन्द्र सहवाग 149 गेंद पर 14 गो चौका आ5गो छक्का मिला के 175 रन पर शकीब अल हसन का गेंद पर बोल्ड हो गइले. सचिन 29 गेंद पर4गो चौका मार के 28 रन पर रन आउट हो गइले, गौतम गंभीर 39 गेंद पर 39 रन बना के, जवना में तीन गो चौका रहे महमदुल्ला के गेंद पर बोल्ड हो गइले. विराट कोहली 83 गेंद पर 8 गो चौका आ2गो छक्का मिला के 100 रन बना के नॉट आउट रहले. यूसुफ पठान 10 गेंद पर 8 रन बना के सैफुल इस्लाम का गेंद पर बोल्ड हो गइले.


विनय बिहारी ले अइले पवन आ अंजना के फेरु एक साथ – Anjoria\nभोजपुरिया गायिकी के सिरमौर पवन सिंह आ सिनेमा भोजपुरी के हॉट केक अंजना सिंह लगभग एक साल बाद फेरू एक संगे नजर अइहें. ई जोड़ी पहिला बेर साल २०११ में “ट्रक ड्राइवर” में नजर आइल रहे. एकरा बाद “लावारिस” फिलिमो में ई जोड़ी आइल रहुवे. बाकिर ओकरा बाद ई लोग एक साथ ना आइल. “आंधी तूफ़ान” फिलिम में दुनु जने रहलें बाकिर अंजना के नायक रहलें विराज भट्ट.\nअब अतना दिन बाद ई जोड़ी फेरू एक साथे मशहूर भोजपुरी गीतकार विनय बिहारी के फिलिम “प्यार मोहब्बत जिंदाबाद” में नजर आई. एह फिलिम के एगो खास गाना के शूटिंग हालही में मुंबई के मड आईलेंड के नदंनवन में कइल गइल. विनय बिहारी बतवलें कि उनुका एह फिलिम में फूहड़पन तनिको ना मिली. एह फिलिम में पहिला बेर बिहार के १५ गो नेतो अभिनय कइले बाड़ें जवना में खास नाम अनंत सिंह के बा.\nफिलिम के अधिकतर गाना कुल्लू मनाली, आगरा आ दिल्ली के लोकेशनन पर भइल बा. एह फिलिम से पहिला बेर विनय बिहारी निर्देशन के बागडोरो सम्हरले बाड़न. एकरा के प्रस्तुत करत बिया आदिशक्ति इनटरटेनमेंट.\nफिलिम के मुख्य कलाकार पवन सिंह, पाखी हेगड़े, अविनाश शाही, शाहीद शम्स, सुशिल सिंह, अनंत सिंह, विनय बिहारी, अंजन सिंह, सीमा सिंह, आनंद मोहन, राजन यादव बाड़ें.\n(उदय भगत आ संजय भूषण पटियाला के रपट से)\nOne thought on “विनय बिहारी ले अइले पवन आ अंजना के फेरु एक साथ”\nBinit verma says:\ni wantachance in bhojpuri film i’m child artist in patna


Why Bollywood A list actors turned away from Bhojpuri cinema Bhojpuri: काहे बिदुक गइलें बॉलीवुड कलाकार भोजपुरी सिनेमा से – News18 Hindi\nभोजपुरी सिनेमा के आधुनिक दौर में जब मनोज तिवारी आ रविकिशन के स्टारडम के टाइम रहे त हिन्दी से बड़ बड़ स्टार लोग भोजपुरी फिल्मन में भूमिका निभावे आइल लोग. ओकरा बाद का जाने भोजपुरी से कइसन मोह भंग भइल कि हिन्दी के ए-लिस्ट के कलाकार इहाँ ना आवे के चाहेला. पढ़ीं...\nLast Updated : July 12, 2021, 13:50 IST\nकला अउरी कलाकार कवनो भाषा आ क्षेत्र के सीमा में बंधल ना होला. हँ, ई बात बा कि हर कलाकार के एगो कार्यक्षेत्र होला, एगो विशेष कर्मभूमि होला, जहां उ लोकप्रिय भी होला. बाकिर कवनो बंदिश बा ना. उन्मुक्त गगन में उड़े के पूरा छूट बा. अब फिल्म अभिनेता लोग के हीं ले लीं. साउथ वाला हिन्दी में काम करता, हिन्दी वाला साउथ में, पंजाबी वाला हिन्दी में आ हिन्दी वाला मराठी में. भोजपुरी फिल्म इंडस्ट्री में भी बहुत कलाकार अइसन बाड़न जे भोजपुरी भाषी नइखन. एक टाइम त बॉलीवुड के बड़का-बड़का सुपरस्टार लोग भी भोजपुरी सिनेमा में आइल, बाकिर अभी माहौल ठंडा बा. काहे ?\nभोजपुरी सिनेमा के आधुनिक दौर में जब मनोज तिवारी आ रविकिशन के स्टारडम के टाइम रहे त हिन्दी से बड़ बड़ स्टार लोग भोजपुरी फिल्मन में भूमिका निभावे आइल लोग. ओकरा बाद का जाने भोजपुरी से कइसन मोह भंग भइल कि हिन्दी के ए-लिस्ट के कलाकार इहाँ ना आवे के चाहेला. शायद बाद में अश्लीलता खातिर बार-बार बदनाम होत फिल्म इंडस्ट्री एकर कारण हो सकेला.\nभोजपुरी सिनेमा के गोल्डन एज एक से बढ़के एक बंबईया सुपरस्टार के स्वागत अपना फिल्मन में कइले बा. हिन्दी के प्रसिद्ध चरित्र अभिनेता नाजिर हुसैन त एह इंडस्ट्री के शुरुआते कइलें. उनका बाद राजेश खन्ना के साथे अक्सर फिल्मन में समानांतर भूमिका निभावे वाला सुजीत कुमार त इहाँ के फिल्मन के हीरो ही बन गइलें आ कई गो सुपरहिट फिल्म कइलें. सुजीत कुमार आ बंदिनी मिश्रा के फिल्म ‘पान खाए सइयां हमार’ में अमिताभ बच्चन अउरी रेखा मेहमान भूमिका निभावल लोग. उ अइसन टाइम रहे जब अमिताभ के सितारा बुलंदी पर रहे आ उनके जोड़ी रेखा के साथे हिट भी भइल रहे अउरी विवादित भी. हालांकि दुनू जाना फिल्म के अलग-अलग काल में लउकल लोग बाकिर फिल्म के पब्लिसिटी अइसे भइल जइसे दुनू जाना साथे काम करत बा लोग. रेखा एगो मुजरा पर नाचे वाली बन के अइली त अमिताभ क्लाइमैक्स में नाहर सिंह नाम के धुरंधर लठैत के रूप में जे गुंडा के बोलवला पर आवत बाड़ें बाकिर सच्चाई खातिर हीरो के तरफ से हो जातारें. महानायक एकरा बाद सीधे फिल्म गंगा में मनोज तिवारी आ रविकिशन के साथे 2006 में लउकलें. ई फिल्म उनके मेकअप मैन दीपक सावंत प्रोड्यूस कइले रहलें. ई फिल्म बहुत चलल. ओकरा बाद अमिताभ फेर अपना मेकअप मैन के ही दूगो अउरी भोजपुरी फिल्म गंगोत्री अउरी गंगा देवी में महत्वपूर्ण भूमिका निभवलें. उनका साथे गंगा में हेमा मालिनी त बाकी दू गो में उनके धर्मपत्नी जया बच्चन लउकली. ई दुनू फिल्म निरहुआ अउरी पाखी हेगड़े के साथे रहे.\nसाल 1985 में बिहारी बाबू माने कि शत्रुघ्न सिन्हा भी भोजपुरी में डैब्यू कइलें. उनके फिल्म बिहारी बाबू टाइटल से बनल आ काफी सफल रहल. शत्रुघ्न सिन्हा हिन्दी में तब सुपरस्टार रहलें आ बहुत फैन फालोइंग रहे. ओकरा बाद उ मनोज तिवारी के साथे दू गो भोजपुरी फिल्म में नजर अइलें. फिल्म राजा ठाकुर बिजनेस के हिसाब से काफी सफल भी रहल जे में राजा ठाकुर के रोल शत्रुघ्न सिन्हा के ही रहे. इंटरनेशनल दरोगा में भी उनके महत्वपूर्ण रोल रहल. हालांकि शॉट गन महुआ टीवी पर कौन बनेगा करोड़पति के भोजपुरी संस्करण के बनी करोड़पति भी लेके आइल रहलें जवन टीआरपी चार्ट पर अच्छा प्रदर्शन कइले रहे. शत्रुघ्न सिन्हा होस्ट रहलें.\nमिथुन चक्रवर्ती भी भोजपुरी फिल्म में समानांतर भूमिका निभा चुकल बाड़ें. उनके मनोज तिवारी के साथे 2008 में फिल्म आइल रहे भोले शंकर. जे में उ शंकर के भूमिका में रहलें जे भोले के बड़ भाई रहत बा अउरी शहर के अमीर अउरी दबंग शख्सियत. फिल्म दू गो बिछड़ल भाई के कहानी रहे.\nसाल 2009 में जैकी श्रॉफ भी भोजपुरी में लउकलें. उनके मनोज तिवारी के साथे फिल्म आइल हम हईं खलनायक. फिल्म में मनोज नेगटिव भूमिका में रहलें. उनके किरदार छेनू हमेशा लोगन पर अत्याचार करत बा. ओकरा से लड़े खातिर जैकी के किरदार आवत बा अउरी अंत में छेनू के पाप से दुनिया के मुक्ति दिलावत बा. ई फिल्म भी सफल रहल.\nऊपर के दुनू फिल्म से पहिले साल 2006 में मनोज तिवारी के साथे ही अजय देवगन के फिल्म आइल रहे. अजय देवगन अपना साथी फिल्म प्रोड्यूसर के भोजपुरी फिल्म ‘धरती कहे पुकार के’ में महत्वपूर्ण भूमिका निभावे आइल रहलें. फिल्म में युवक अर्जुन जब गाँव के दबंग वीर महोबिया के जुर्म के खिलाफ आवाज उठावे लागत बा त सगरो गाँव के रक्षक बन जात बा बाकिर विलेन के नजर में खटके लागत बा. एहीजा अजय देवगन के किरदार के एसपी के रूप में एंट्री होता, जे अर्जुन के एह महाभारत में कृष्ण बनके मदद करत बा. ई फिल्म मुंबई के सिनेमाघर में कई हफ्ता तक हाउसफुल रहल.\nहमरा हिसाब से हिन्दी के सुपरस्टार अइला के फायदा बड़ा रहे. ओह से फिल्म चर्चा में आ जाव. आसानी से पब्लिसिटी मिल जाव. लेकिन, अभी भोजपुरी फिल्म अपना कंटेन्ट के कारण चारु ओर बदनाम बा, शिक्षित आ बुद्धिजीवी वर्ग एकरा से लगभग कटिये गइल बा. भोजपुरिया प्रोड्यूसर लोग फिल्मन के मल्टीप्लेक्स रिलीज खातिर पापड़ बेल रहल बा लोग. भोजपुरी फिल्मन के बाजार सिकुड़ रहल बा. भोजपुरी सिनेमा अभी वेब सिरीज के कंटेंट नइखे बनल. भोजपुरी सिनेमा में साफ़-सफाई आ कंटेंट पर मेहनत के जरुरत बा. प्रस्तुति के दिशा में सजग रहला के जरुरत बा. अपना इंडस्ट्री में उ आकर्षण आ चमक पैदा कइला के जरुरत बा कि फेर से बॉलीवुड आ दोसरा भाषा के फिल्म इंडस्ट्री के कलाकार एने आवे खातिर तरसो आ आके संतुष्टि आ ख़ुशी महसूस करो. अब तक जे आइल बा, उ अपना के सौभाग्यशाली ना, ठगल महसूस कइले बा.\n( लेखक मनोज भावुक भोजपुरी साहित्य और सिनेमा के जानकार हैं. यह उनके निजी विचार हैं.)


नहजुल बलाग़ा में इमाम अली(अ.) के विचार-27 | islamic-sources\nनहजुल बलाग़ा में इमाम अली(अ.) के विचार-27


सबले नीमन ठठपाल (बाति के बतंगड़-7) – Anjoria\nकहे वाला त कहेलें कि नाम में का धइल बा. चीनी के कवनो नाम दीं ओकर मिठास उहे रहे वाला बा. गुलाब के कवनो नाम दीं ओकर सुगन्ध नइखे बदले वाला, बाकिर अब जमाना बदल गइल बा. अब नाम उहे रह जात बा बाकिर ओकर गुण बदल दीहल जात बा. हमनी में से पुरनका लोग के याद होखी कि केला का बीच में कतना बीया रहत रहुवे. अब केरवा के उहे नाम बा बाकिर ओकरा बीच के बीया गायब हो गइल बा.\nपश्चिम बंगाल क नाम कुछउ धर दीं रही बंगाले. पूर्वी पाकिस्तान भा पूर्वी बंगाल बनला का बावजूद दुनु ओर का लोग में आस रहुवे कि एक ना एक दिन एह जबरिया बँटवारा खतम क के दुनू बंगाल मिल के एक हो जाई. मजहब का नाम पर भइल बँटवारा के धता बतावत पूर्वी बंगाल के लोग आपन भाषा आ संस्कृति बचावे ला पाकिस्तान का खिलाफ बगावत क दीहलें आ आजाद भइल पूर्वी बंगाल बांग्ला देश बन गइल. अब पश्चिम बंगाल के नाम बदले के बात जोर धइले बा. एहिजा से नाम बदले के प्रस्ताव बना के केन्द्र का लगे भेजा गइल बा काहे कि नाम बदले के अधिकार ओकरे लगे बा. उमेद कइल जात बा कि केन्द्र सरकार एह प्रस्ताव के मान ली आ एकरा के बंगाल के नाम मिल जाई.\nअब बतकुचनिया इतिहासकार एह पर छाती पीटत बाड़ें कि नाम बदल के विभाजन के इतिहास भुलावे के कोशिश हो रहल बा. अलग बाति बा कि बिभाजन के इतिहास भुलवले नइखे भुलाए वाला. लाखों हिन्दू परिवार विभाजन का चलते आपन सब कुछ छोड़ के रिफ्यूजी के जिनिगी जीए ला सरापित हो गइलें. एह तरफ त मुस्लिम आबादी बढ़त चल गइल बाकिर ओह तरफ के हिन्दू आबादी घटत घटत नामे भर के रहि गइल बा. आज पाकिस्तान आ बांग्लादेश में हिन्दू आबादी नामे भर के रहि गइल बा. गाँधी नेहरु के गलती के सजा भुगतल हिन्दू के नियती बन गइल बा. मजहब का नाम पर भइल बँटवारा के बावजूद इण्डिया अपना के सेकूलर बना लिहलसी आ हिन्दूवन के अपने देश में दोयम जिनिगी जीए ला मजबूर क दीहल गइल बा. अपने देश में ऊ कई जगहा पूजा ना कर सकसु, लाश ना जरा सकसु आ बड़हन वोट बैंक का सहारे आपन राजनीति चलावे वाला गोल एकर अनदेखीए ना करसु, बाकायदा आदेश दे के एकरा के कानूनी जामा पहिरा देलें. आ तरह तरह के टुकड़ा में बँटल हिन्दू अपने झगड़ा फरियावे में लागल बाड़ें.\nकश्मीर के महज एगो छोट इलाका में बसल सुन्नी हिन्दुस्तान का खिलाफ आन्दोलन करेले बाकिर ओकरा के अतना बढ़ा दीहल जाला कि सुन के लागेला कि पूरा कश्मीर एहमें शामिल बा. देश के फौज, राज्य के पुलिस पर ढेला मारे वालन के समुझावे आ रोके के कोशिश करे का जगहा फौज आ पुलिसे के दोषी ठहरावल जात बा कि छर्रा काहे मारल जात बा. अब आँख में मरीचा झोंके वाला गोला दागे के फैसला भइल बा आ तय मान के चलीं कि जइसहीं एकर इस्तेमाल होखीं तइसहीं कुकुरहट शुरु हो जाई.\nपश्चिम बंगाल के नाम बंगाल त हो जाई बाकिर का एहिजा के लोग खुशी खुशी दूर्गा पूजा मना पाई, ई एगो बड़हन सवाल बा. नाम बदले का जगहा राजनीति के तरीका बदलल जरुरी बा. जेहसे कि समाज के हर तबका बरोबरी क जिनिगी जी सको. ना त –\nमहुआ बीनत लछमीनिया के देखनी, हर जोतत महिपाल,\nटिकठी चढ़ल अमर के देखनी, सबले नीमन ठठपाल !


एह साल परदा पर कब्जा रही राकेश मिश्रा के – Anjoria\nभोजपुरिया स्क्रीन पर साल 2013 में गायक राकेश मिश्रा अभिनेता बनके उतरत बाड़ें डा॰ सुनील कुमार के फिलिम ‘प्रेम दिवानी’ से. एह फिलिम के रसेज देख के डा॰ सुनील उनका के अउरी दू गो फिलिम ला साईन कर लिहले बाड़न. आदि शक्ति इंटरटेनमेंटो अपना अगिला फिलिम ला राकेश मिश्रा के साईन कइले बा त वेब म्यूजिक कंपनी के कुमार गौतम के को-प्रोड्यूसर वाली एगो फिलिम में राकेश के बतौर नायक साईन कइल गइल बा.\nबिहार के आरा जिले के मोहनपुर गांव के निवासी राकेश मिश्रा के एलबम के जोर सगरी दुनिया में चलत बा. उनकर फैन्स फालोइंग जबरदस्त बा. डा॰ सुनील के कहना बा कि ऊ नया कलाकारन के कबो चांस ना देसु बाकिर राकेश के क्रेज बिहार में देखले बाड़े आ एहीसे राकेश के फाइनल कर लिहलें. राकेश मिश्रा के हिट एलबम के बात कइल जाव त ‘ए रजऊ’, ‘अलग अंदाज़ बा’, ‘दबंग कावरिया’, ‘दुलरी हमार मईया’, ‘दमदार फगुआ बा’, ‘फेरा में रहेली’, ‘आवे के पड़ी ए मईया’, ‘दीहीं लगनवा ए छठी मईया’ वगैरह खास बाड़ी सँ.\n‘प्रेम दिवानी’ के बारे में राकेश कहतारें कि एह फिलिम में सगरी वरिष्ठ कलाकार रहला का बावजूद उनुका कवनो परेशानी ना भइल. भरपूर प्यार आ सहारा दिहल. नायिका रानी चटर्जी बहुते सहयोग कइली. शूटिंग का दौरान बगल का सेट पर डा॰ सुनीले के फिलिम ‘दिलेर’ के शूटिंग चलत रहे आ ओकर नायक दिनेशलाल यादवो बहुते मदद कइलन राकेश के. डा॰ सुनील के आपन गॉड फादर बतावेले राकेश. वेब म्यूजिक के कुमार गौतमो के भरपूर तारीफ करत बतवले कि गौतमे उनुका के एलबम के दुनिया देखवलें. अपना सीनियर गायकन, मनोज तिवारी, दिनेश लाल यादव, आ पवन सिंह, सबहीं के जमके तारीफ करेलें राकेश.\n‘प्रेम दिवानी’ के निर्देशक दिनेश यादव के तारीफ करत राकेश मिश्रा बतवलें कि उनुका मालूम बा कि नया कलाकारन से कइसे काम निकालल जाला. दोस्त बने के काम करावत रहलें बाकिर गलतौ पर डाँटतो रहलें जवना से एगो नया उत्साह मिल जात रहे काम करे के. अपना साथी कलाकारनों, संजय पांडे, अवधेश मिश्रा आ अयाज खान, के खूब तारीफ करेलें राकेश.


सपा सरकार के घिनावन फिरकापरस्ती – टटका खबर\nसपा सरकार के घिनावन फिरकापरस्ती\nफिरकापरस्ती कवनो तरह के होखे ओकरा के खराब माने के चाहीं. बाकिर हिन्दुस्तान में सेकुलरिज्म के मतलब हो गइल बा हिन्दू विरोध आ मुस्लिम परस्ती. यूपी के सपा सरकार त एह मामिला में सगरी लोकलाज छोड़ के मुस्लिमपरस्ती पर उतर गइल बिया. राज्य में गाय के हत्या आ ओकर माँस राखल अपराध होखला का बालजूद गोकशी क के फ्रिज में ओकर माँस राखे वाला मुजरिम खातिर यूपी सरकार आपन खजाना खोल दिहलसि. ओकरा परिवार वालन के 45 लाख रुपिया आ चार गो फ्लैट दे दिहलसि. एगो मुस्लिम पुलिस अधिकारी के खून हो गइल त ओकरा परिवार के पचाश लाख रुपिया आ दू बेकत के सरकारी नौकरी दे दिहलसि. विरोध एह बात के नइखे कि काहे अतना दिहलसि. विरोध एह बात के बा कि अइसने हालात में मराए वाला हिन्दुवनो के ओही तरह के मुआवजा देबे के दयानतदारी काहे नइखे देखावत यूपी के सपा सरकार. मथुरा के जवाहर बाग में अपराधियन का हाथे मारल गइल दू गो अधिकरायिन ला बीस बीसे लाख के मुअवजा के एलान काहे भइल? काहे ना एहु लोग के परिवार के पचास पचास लाख के मुआवजा आ दू दू आदमी के नौकरी दिआत?\nसपा सरकार एह बात के जवाब देबहीं के पड़ी कि अलग अलग फिरका ला अलग अलग मुआवजा काहे दिहल जात बा. का ओकरा नजर में हिन्दू के जान सस्ता बा?\nTags: घिनावन, फिरकापरस्ती, सपा सरकार


आठवीं अनुसूची में भोजपुरी के शामिल करे के जरुरत – Anjoria\nजनवरी 18, 2011 प्रो॰रविकान्त दूबे, बेतिया, भोजपुरी अकादमी, संविधान में भोजपुरी\nभोजपुरी अकादमी बेतिया में सेमिनार कइलसि\nबिहार के भोजपुरी अकादमी के दिन बहुरे लागल बा. अकादमी के अध्यक्ष प्रो. रविकांत दुबे आ वरीय सदस्य डॉ.गुरुचरण सिंह (अखिल भारतीय भोजपुरी साहित्य सम्मलेन पटना के महामंत्री) के देखरेख में भोजपुरी अकादमी द्वारा चलावल जा रहल “भोजपुरी जागृति अभियान” के पहिला पड़ाव के बाद दूसरा पड़ाव प.चंपारण के बेतिया शहर रहल.\n9 जनवरी के बेतिया के राज इंटर कॉलेज के प्रांगण में सुप्रसिद्ध कवि आ साहित्यकार डॉ.गोरख प्रसाद मस्ताना के संयोजन में “संविधान के आठवी अनुसूची में भोजपुरी के जरुरत” विषयक सेमिनार के आयोजन भइल. कँपकँपावे वाला ठंडी में रविवार का दिने चंपारण के दूर देहात, शहर के हर भाग, स्कूल आ कॉलेज से आइल कवि, साहित्यकार, विचारक, शिक्षक, छात्र, छात्रा आ आम भोजपुरिया से समूचा हॉल भर गइल रहे. कार्यक्रम दुपहरिया में एक बजे शुरू भइल. एकर उद्घाटन बेतिया के विधायक आ बिहार सरकार के भूतपूर्व कला आ संस्कृति मंत्री रेणू देवी बिहार के हर क्षेत्र से आइल भोजपुरी विद्वान लोगन के साथे दिया जरा के कइनी. एह अवसर पर सर्वोदय मध्य विद्यालय के छात्र लोग भोजपुरी के स्वागत गान “स्वागत में फुलवा लुटाव….. लुटाव मोरी सखिया स्वगत में फुलवा लुटाव” प्रस्तुत कइल. ओकरा बाद मशहूर गायक असलम चिश्ती डॉ.गोरख मस्ताना के गीत ” भासा भोजपुरी ला बा अर्पित उमरिया हम पुरबिया हई………” के सस्वर प्रस्तुति कइनी. सेमिनार के अध्यक्षता डॉ.गुरुचरण सिंह कइनी. विधायक रेणू देवी कहली कि भोजपुरी अकादमी के अध्यक्ष के जेतना प्रशंसा करल जाव कम बा. सरकार प्रो.रविकांत के भोजपुरी अकादमी के अध्यक्ष बना के एगो बड़हन कम कइले बिया. ई अवसर पर चंपारण के भोजपुरी साहित्य के दू गो लमहर साधक जनार्दन पाण्डेय ‘विप्र’ आ मिर्जा खोंच के शाल आ प्रशस्तिपत्र देके सम्मानित कइनी. एही बीचे डॉ.गुरुचरण सिंह जी बेतिया में एगो भोजपुरी भवन के मांग रखनी जेकरा के माननीय विधायक जी मान लेनी आ कहनी कि भोजपुरी के अगला कार्यक्रम ओही भोजपुरी भवन में होई.\nविषय प्रवर्तन करत “भोजपुरी जिंदगी” के संपादक संतोष कुमार कहले कि भोजपुरी हर तरह से आठवी अनुसूची में शामिल होखे के दावेदार बिया लेकिन द्वेष भावना से केंद्र सरकार कान में तेल डाल के सुतल बिया. सबसे पहिला वक्ता के रूप में दिलीप कुमार, भोजपुरी विश्व के सह-संपादक, एह विषय पर आपन आलेख पढ़नी. भोजपुरी के विद्वान आ आलोचक डॉ॰ ब्रजभूषण मिश्र आपन विचार रखत कहानी कि ” आठवी अनुसूची में भोजपुरी के शामिल भइला पर शिक्षा, अनुवाद अउरी राज्य सरकार के प्रशासनिक सेवा में नोकरी के रहता खुल जाई.” मुख्य वक्ता डॉ. जीतेन्द्र कुमार वर्मा कहले कि “ई भासा में जवन तगड बा उ कवनो अउरी में नइखे. पियर दग दग, उज्जर धपधप, करिया कुच कुच जइसन अर्थ बोध के उदाहरण दुनिया के कवनो दोसर भासा में नइखे. विशिष्ट वक्ता के रूप में लंगट सिंह कॉलेज, मुज्जफरपुर के भोजपुरी विभाग के अध्यक्ष डॉ. जयकांत सिंह “जय” बतवनी कि ई सेमिनार के माध्यम से हम बतावत चाहेनी कि ” भोजपुरी जबले रोजी रोटी के विषय ना बनी तबले भोजपुरी के आन्दोलन कमजोर रही.” डॉ. महामाया प्रसाद विनोद अपन विचार प्रस्तुत करत कहनी कि भोजपुरी के पढाई प्राथमिक स्तर से लेके कॉलेज के स्तर तक सरकार के करावे के चाहीं. रामलखन सिंह कॉलेज, बेतिया के भोजपुरी के विभागाध्यक्ष प्रो. अरविन्द कुमार वर्मा के विचार रहल कि “भोजपुरी के पढाई से छात्रन के जुड़ाव जरुरी बा.” कार्यशाला के संचालन सुरेश गुप्त कइनी आ बीच बीच में भोजपुरी के कविता के पंक्ति पढ़ पढ़ के श्रोतन के बन्हले रखनी. अकादमी के एगो वरीय सदस्य प्रो. ऍन ऍन तिवारी चंपारण में ऐसन कार्यक्रम से खुश भइनी आ प्रसन्नता व्यक्त करत कहनी कि ऐसन ठंडी में छात्र आ छात्रन के उपस्थिति जादा महत्व के आ प्रशंसनीय बा. भोजपुरी से स्कूल आ कॉलेज के विधार्थियन के ई जुड़ाव देख के मन गद गद हो गइल. भोजपुरी अकादमी के सदस्य गंगा पाण्डेय कहनी कि हमरा लागता कि भोजपुरी के भविष्य सुरक्षित बा काहे कि हमरा ई युवा लोगन के उत्साह देखके लागत बा. उनकर उपस्थिति देख के हम धन धन हो गइनी. हम डॉ. मस्ताना के धन्यवाद देब कि उहाँ के बहुत ऐतिहासिक आ सफल सेमिनार के आयोजन कइले बानी.\nअध्यक्षीय भाषण देत डॉ.गुरुचरण सिंह कहनी कि ” भोजपुरी के आठवी अनुसूची में राखे के हम जोरदार समर्थन करत बानी. २६ करोड़ लोगन के ई भासा भारत के अलावा नेपाल, मारीशस, फिजी, गुयाना, सूरीनाम, होलैंड, आदि देशन में बोलल, लिखल आ पढ़ल जाला. उहे अपन देश में सर्वाधिक भासियाँ होखे के बावजूद संविधान के आठवी अनुसूची में जोडला खातिर संघर्ष करे के पड़ता. मारीशस में ई दुसर राज भाषा के दर्जा प्राप्त कर लेले बा. लेकिन घरे में एकर मान्यता नइखे. ई खेद जनक बा. ई अन्याय के खिलाफ एगो सशक्त आन्दोलन के जरुरत बा.” उहाँ के बिहार के मुख्यमंत्री नीतीश कुमार के भोजपुरी के विकास ला उठवल कदम के सराहना कइनी. साथे साथ प्रो. रविकांत दूबे के धन्यवाद देत कहनी कि भोजपुरी अकादमी निकट भविष्य में ढेर कार्यक्रम करवावे जा रहल बिया.”\nएकर अलावा स्थानीय साहित्यकार आ हलचल के संपादक चतुर्भुज मिश्र, आ व्रतराज विकल आपन विचार रखल लोग. डेजी उपाध्याय आ ज्ञानेश्वर गुंजन आपन आपन भोजपुरी कविता पाठ कइले. सेमिनार के समापन उर्दू के मशहूर शायर आ भोजपुरी के गज़लकार डॉ.जफ़र इमाम जफ़र कइले. ऊ कहले कि डॉ.मस्ताना जेकर भोजपुरी ओढ़ना बिछावन ह ई सेमिनार के सफल संयोजन कइले बानी.6बजे साँझ ले लोग बइठेल रह गइल ई भोजपुरी के ताकत बा. उहाँ के सर्वोदय के बच्चियां के साथ ओह स्कूल के हेड मास्टर देवी लाल के धन्यवाद देनी. विद्याथी, सभा के सुधि स्रोत, दूर देहात आ सहर के हर कोना से आइल लोगन के आभार व्यक्त कइनी. भोजपुरी अकादमी के अध्यक्ष प्रो. रविकांत दुबे के तरफ से भोजपुरी जिंदगी के संपादक के मिर्जा खोंच पर केन्द्रित पत्रिका खातिर धन्यवाद देनी.\nअब देखे के बा कि आगाज एतना बढ़िया बा त अंजाम केतना बढ़िया होई ……. जय भोजपुरी माई के\n(रिपोर्ट : संतोष पटेल , संपादक ” भोजपुरी जिंदगी”)\nएगो नया भोजपुरी चैनल हमनी भोजपुरिया


Amit Kumar Singh Archives - Hindustan18 हिंदी\nशिल्पी राज का यह गीत पूरे भोजपुरी इंडस्ट्रीज में धूम मचा रखा है. झुमका बरेली बाजार के गाने में दमदार सगीत व गीत के बोल तो लाजवाब हैं. Album :- Jhumka Bareilly Baajaar Ke […]


पृथ्वी के चारों ओर मौजूद गैस के परत\nपृथ्वी के वायुमंडल, (Atmosphere, एटमॉस्फियर) पृथ्वी के चारों ओर लपटाइल गैसन के लेयर हवे। गैस सभ के एह मैकेनिकल मिक्चर के हवा भा एयर (air) कहल जाला। पृथ्वी के ग्रेविटी हवा के पृथ्वी के चारों ओर पकड़ले रहे ले।\nनासा द्वारा सुरुज के डूबत समय पृथ्वी के वायुमंडल के फोटो जे में पृथिवी छाहीं के रूप में देखात बाटे\nवायुमंडल के गैसन द्वारा अउरी वेवलेंथ के तुलना में बुलू रंग के स्कैटरिंग बेसी होला जेकरा चलते पृथ्वी के आसपास नीला रंग के लेयर लउकत बा आ इंटरनेशनल स्पेस स्टेशन जे 335 किमी (208 मील) के ऊँचाई पर बा\nपृथ्वी के वायुमंडल के गढ़न में जलभाप के अलावा बाकी सभ गैसन के मॉलिक्यूलर गिनती के हिसाब से; नीचे के पाई में ट्रेस गैस सभ देखावल बाड़ीं जे कुल वायुमंडल के लगभग 0.0434% हिस्सा हईं (0.0442% अगस्त 2021 के कंसंट्रेशन)। दिहल गइल गिनती मुख्य से 2000 के बाड़ीं, CO2 आ मीथेन के गिनती 2019 के बाटे आ ई सभ कौनों सिंगल सोर्स से नइखें लिहल गइल।\n2.6 अउरी दूसर परत\n3 भौतिक लच्छन\n3.1 दाब आ मोटाई\nजलभाप(C) H2O 10-50,000(D) 0.001 %-5 %(D)\n(C) Water vapor is about 0.25 % by mass over full atmosphere\nट्रोपोस्फियर, तापमान के आधार पर बनावट में, पृथिवी के वायुमंडल के सबसे निचली परत हवे। ई पृथिवी के सतह से औसतन 12 किमी (7.5 मील; 39,000 फीट) के ऊँचाई तक ले बिस्तार लिहले बा, हालाँकि, एक ऊँचाई ध्रुवन पर9किमी (5.6 मील; 30,000 फीट) से ले के भूमध्य रेखा पर 17 किमी (11 मील; 56,000 फीट) तक ले होखे ले; कुछ अंतर मौसमी घटना सभ के चलते लोकल लेवल पर भी हो सके ला। ट्रोपोस्फियर के ऊपरी सीमा के ट्रोपोपॉज हवे जे ज्यादातर जगह पर थर्मल इनवर्जन से बनल सीमा हवे आ बाकी जगहन पर अइसन जोन के रूप में होला जेम्मे ऊँचाई बढ़े-घटे के तापमान पर कौनों परभाव ना पड़े ला।\nलोकल वैरियेशन जरूर होखे लीं, बाकी साधारण तौर पर ट्रोपोस्फियर में ऊँचाई के संघे तापमान में कमी दर्ज कइल जाला, काहें से कि ई अइसन परत हवे जे अधिकतर गर्मी जमीन के सतह से पावे ले; एही कारन नीचे तापमान बेसी होला आ ऊपर जाये पर कम होखत जाला। इहे कारन हवे कि हवा के वर्टिकल मिक्सिंग एह परत में होखे ला (एकर नाँव एही कारण ग्रीक भाषा के ट्रोपोस से बनल हवे जेकर मतलब होला टर्न)। पृथिवी के कुल वायुमंडल के द्रब्यमान के 80 परसेंट हिस्सा एही सबसे निचली परत, ट्रोपोस्फियर में पावल जाला। ट्रोपोस्फियर सभसे घन परत हवे काहें की बाकी परत एकरे ऊपर बाड़ीं जिनहन के भार के दबाव एह पर पड़े ला आ ई चँता के कंप्रेस हो जाला। खुद एहू के भीतर निचला हिस्सा में बेसी घन हवा पावल जाला आ ऊपर हवा के घनापन (डेंसिटी) कम होखत जाला; पूरा वायुमंडल के 50 परसेंट द्रब्यमान निचला 5.6 किमी (3.5 मील; 18,000 फीट) तक के हिस्सा में पावल जाला। हवा के डेंसिटी में ई बदलाव कारन हवे की वायुमंडल में ऊपर जाए पर हवा के दबाव में तेजी से कमी आवे ला।\nवायुमंडल के लगभग सगरी जलभाप भा नमी एही निचला परत ट्रोपोस्फियर में पावल जाले, इहे कारन हवे कि लगभग सारा मौसमी घटना सब एही परत में घटित होखे लीं। एही परत में बादर सभ के लगभग सगरी प्रकार पावल जालें जे हवा के सर्कुलेशन से बने लें; हालाँकि, कुछ दसा में क्युमुलोनिम्बस बादर जे थंडरस्टॉर्म के समय बने लें ट्रोपोपॉज के बेध के ओकरे ऊपर के स्ट्रेटोस्फियर में ले घुस सके लें। वायुमंडल के अधिकतर कन्वेक्शन एही लेयर में होखे ला। ईहे परत अइसन हिस्सा हवे जेह में पंखा वाला (प्रोपेलर से चले वाला) हवाई जहाज उड़ सके लें।\nस्ट्रेटोस्फियर पृथिवी के वायुमंडल में नीचे से दुसरी लेयर हवे। ई ट्रोपोस्फियर के ऊपर मौजूद बा आ दुनों के बीचा के सीमा ट्रोपोपॉज हवे। ई परत ट्रोपोस्फियर के ऊपर पृथ्वी के सतह से लगभग 12 किमी (7.5 मील; 39,000 फीट) के ऊँचाई से ले के स्ट्रेटोपॉज तक ले करीबन 50 से 55 किमी (31 से 34 मील; 164,000 से 180,000 फीट) के ऊँचाई तक बाटे।\nस्ट्रेटोस्फियर के ऊपरी हिस्सा में हवा के दाब पृथ्वी के सतह पर (समुंद्र तल पर हवादाब) के तुलना में मोटामोटी 1/1000 पावल जाला। एही स्ट्रेटोस्फियर में ओजोन लेयर मौजूद बाटे जे पृथ्वी के वायुमंडल के अइसन हिस्सा ह जहाँ ओजोन गैस के कंसंट्रेशन अपेक्षाकृत रूप से हाई मिले ला। स्ट्रेटोस्फियर एगो अइसन लेयर हवे जहाँ तापमान में ऊँचाई के साथे बढ़ती होखे ला। ई तापमान के बढ़त सुरुज के प्रकाश के अल्ट्रावायलेट रेडियेशन के ओजोन परत द्वारा सोखल जाए के कारन होला। तापमान के ई बढ़त टर्बुलेंस आ मिक्सिंग के रोके ला। भले ट्रोपोपॉज के लगे तापमान −60 °C (−76 °F; 210 K) पावल जाला, स्ट्रेटोस्फियर के ऊपरी हिस्सा में ई अपेक्षाकृत रूप से मजिगर गरम होखे ला आ लगभग0°C के आसपास होला।\nस्ट्रेटोस्फियर के तापमान प्रोफाइल बहुत थिराइल (स्टेबल) वायुमंडली दसा बना देला, एकरा चलते एह परत में टर्बुलेंस सभ के अभाव मिले ला जिनहन से ट्रोपोस्फियर में मौसम-उत्पन्न करे वाली घटना घटित होखें लीं। परिणाम ई होला कि स्ट्रेटोस्फियर पूरा तरीका से बादर आ मौसमी घटना सभ से मुक्त होला। हालाँकि, ध्रुवीय प्रदेशन के ऊपर निचला स्ट्रेटोस्फियर में जहाँ हवा सभसे ठंढा होखे ले, पोलर स्ट्रेटोस्फियरिक बादर चाहे नैक्रियस बादर कभी-कभार देखे के मिले लें। स्ट्रेटोस्फियर अइसन सभसे ऊपरी परत हवे जहाँ जेट-पावर वाला एयरक्राफ्ट (जेट बिमान) उड़ सके लें।\nमेसोस्फियर पृथ्वी के वायुमंडल में नीचे से तिसरी सभसे ऊँच लेयर हवे जे स्ट्रेटोस्फियर के ऊपर आ थर्मोस्फियर के नीचे मौजूद बाटे। ई स्ट्रेटोस्फियर के ऊपरी सीमा स्ट्रेटोपॉज से लगभग 50 किमी (31 मील; 160,000 फीट) के ऊँचाई से ले के मेसोपॉज तक ले समुंद्र तल से 80–85 किमी (50–53 मील; 260,000–280,000 फीट) के ऊँचाई तक पावल जाले।\nएह लेयर में ऊँचाई बढ़े के साथे तापमान में गिरावट होखे ला जबतक कि मेसोपॉज न आ जाय जे एह परत के ऊपरी सीमा हवे। मेसोस्फियर वायुमंडल के बिचली परत हवे (मेसो माने मध्य भा बिचला होला)। ई पृथ्वी के सभसे ठंढा जगह हवे जहाँ औसत तापमान लगभग −85 °C (−120 °F; 190 K) हवे।\nमेसोपॉज के ठीक नीचे, तापमान अतना कम होला कि बहुते कम मात्रा में होखे के बावजूद हवा में मौजूद पानी के भाप पोलर-मेसोस्फियरिक नॉक्टिल्यूसेंट बादर बनावे ले जे पूरा तरीका से बर्फ के कन से बनल होखे लें। ई वायुमंडल के सभसे ऊँचाई पर मिले वाला बादर हवें आ ई बिना कौनों यंत्र के मदद के खाली आँख तब देखलाई पड़े लें जब सूर्योदय से एक से दू घंटा पहिले आ सूर्यास्त के अतने देरी बाद जब इनहन से सुरुज के रोशनी रिफ्लेक्ट होखे ले। ई तब देखलाई पड़े लें जब सुरुज क्षितिज से4से 16 डिग्री नीचे होखे ला। आकासी बिजली के डिस्चार्ज के घटना जेकरा के ट्रांसियेंट ल्यूमिनस इवेंट्स (टीएलई'ज) कभी काल्ह के ट्रोपोस्फियर में बने वाला झंझावात सभ के ऊपर देखलाई पड़ सके लें। मेसोस्फियर अइसन परत हवे जहाँ सभसे बेसी उल्का पिंड (मेटर) बर के जरि जालें जब ऊ पृथ्वी के वायुमंडल में आवे लें। ई लेयर अतना ऊँच होला कि अहिजा जेट बिमान आ बैलून(गुब्बारा) से ना पहुँचल जा सके ला आ अतना नीचे होला कि कौनों स्पेसक्राफ्ट एह में पृथ्वी के चक्कर लगा सके। एही कारन से एह परत तक ले पहुँच बस साउंडिंग रॉकेट से आ राकेट-पावर वाला एयरक्राफ्ट्स से संभव हो सके ला।\nथर्मोस्फियर पृथ्वी के वायुमंडल के दुसरी सभसे ऊँच लेयर हवे। ई मेसोपॉज (जे एकरा के मेसोस्फियर से अलग करे ला) के 80 किमी (50 मील; 260,000 फीट) के ऊँचाई से थर्मोपॉज ले 500–1000 किमी (310–620 मील; 1,600,000–3,300,000 फीट) के ऊँचाई रेंज तक मौजूद बा। थर्मोस्फियर के ऊँचाई सुरुज के एक्टिविटी के साथे बहुत बदलत रहे ला। चूँकि, थर्मोपॉज एक्सोस्फियर के निचला सीमा हवे, एकरा के एक्सोबेस भी कहल जाला। थर्मोस्फियर के निचला हिस्सा में, पृथ्वी के सतह से 80 से 550 किलोमीटर (50 से 342 मील) के ऊँचाई वाला हिस्सा में आयनोस्फियर पावल जाला।\nथर्मोस्फियर में तापमान लगातार ऊँचाई के साथे बढ़त जाला आ ई 1500 °C (2700 °F) तक ले चहुँप सके ला, हालाँकि गैस के अणु सभ एतना दूर-दूर होखे लें कि आम तापमान के सेन्स में इ बहुत मायने ना रखे ला। हवा अहिजा अतना बीरर हो जाला कि कौनों एक ठो मॉलिक्यूल (उदाहरण खातिर, ऑक्सीजन के) औसतन 1 किलोमीटर (0.62 मील; 3300 फीट) के दूरी तय करे के बाद कौनों दुसरे मॉलिक्यूल से टकराये ला। भले थर्मोस्फियर में बहुत हाई एनर्जी वाला मॉलिक्यूल सभ भारी मात्रा में पावल जालें, आदमी अगर एह जगह पहुँचे तबो ओकरा सीधे संपर्क में आवे पर गर्मी ना महसूस होखी काहें से कि एकर घनत्व अतना कम बा कि भरपूर मात्रा में कंडक्शन द्वारा एनर्जी न मिली।\nएह परत में कौनों बादर ना पावल जालें आ ई पूरा तरीका से जलभाप से मुक्त होला। हालाँकि, गैर-हाइड्रोमेट्रोलॉजिकल (गैर-जलीयमौसमी) घटना जइसे कि ऑरोरा बोरिआलिस आ ऑरोरा ऑस्ट्रालिस कभी कभार थर्मोस्फियर में देखे के मिले लीं। इंटरनेशनल स्पेस स्टेशन एही परत में पृथ्वी के चक्कर 350 आ 420 किमी (220 आ 260 मील) के बीच लगावे ला। इहे ऊ लेयर हवे जहाँ बहुत सारा पृथ्वी के चक्कर लगावे वाला सैटेलाइट मौजूद बाड़ें।\nएक्सोस्फियर पृथ्वी के वायुमंडल के सभसे बाहरी लेयर हवे (मने कि वायुमंडल के ऊपरी सीमा)। ई लेयर थर्मोपॉज, जे थर्मोस्फियर के ऊपरी सीमा हवे आ समुंद्र तल से लगभग 700 किमी के ऊँचाई पर बा से लगभग 10,000 किमी (6,200 मील; 33,000,000 फीट) के ऊँचाई तक ले पावल जाला जहाँ ई सोलर विंड सभ के साथे मर्ज (बिलीन) हो जाला।\nई लेयर मुख्य रूप से बहुत कम घनत्व वाला हाइड्रोजन, हीलियम आ कुछ भारी मॉलिक्यूल सभ जेह में एक्सोबेस के लगे के ऑक्सीजन आ नाइट्रोजन आ कार्बनडाईऑक्साइड के मॉलिक्यूल शामिल बाड़ें, से बनल हवे। एह परत में परमाणु एक दुसरे से अतना दूर बाड़ें कि एक दुसरे से टक्कर होखे से पहिले कई सौ किलोमीटर के यात्रा करे लें। एही कारन एक्सोस्फियर गैस के नियर ना बेहवार करे ला आ पार्टिकल सभ लगातार बाहरी स्पेस में छटकत रहे लें। ई फिरी-चाल वाला पार्टिकल सभ बैलेस्टिक ट्रेजेक्ट्री फालो करे लें आ ई सोलर विंड के मैग्नेटोस्फियर के भीतर आ बाहर आ जा सके लें।\nएक्सोस्फियर पृथ्वी के अतना अधिक ऊँचाई आ दूरी पर बाटे कि अहिजा कौनों मौसम संबंधी घटना संभव नइखे। हालाँकि, पृथ्वी के ऑरोरा — ऑरोरा बोरीआलिस आ ऑरोरा ऑस्ट्रालिस -कभी काल्ह एकरे निचला हिस्सा एक्सोबेस मेंदेखलाइ पड़े लीं जहाँ ई थर्मोस्फियर के साथे ओभरलैप करे ला। एक्सोस्फियर में पृथ्वी के चक्कर लगावे वाला बहुत सारा आर्टिफिशियल सैटेलाइट बाड़ें।\nअउरी दूसर परतसंपादन\nऊपर बतावल पाँच गो लेयर सभ, जे मुख्य रूप से तापमान के आधार पर बाँटल गइल बाड़ीं, के अलावा अउरी दूसर लच्छन सभ के आधार पर कुछ अउरी लेयर चिन्हित कइल जा सके लीं:\nओजोन परत स्ट्रेटोस्फियर में पड़े ले। एह लेयर में ओजोन गैस के कंसंट्रेशन2से 8 पार्ट पर मिलियन बाटे, ई निचला वायुमंडल के तुलना में बहुत बेसी बाटे बाकी तबो पर वायुमंडल के मुख्य घटक सभ के तुलना में बहुत कम बा। ई मुख्य रूप से निचला स्ट्रेटोस्फियर में ऊँचाई पर पावल जाले, हालाँकि, एकर मोटाई सीजन आ जगह के हिसाब से बदलत रहे ला। पृथ्वी के वायुमंडल के कुल ओजोन के लगभग 90 %हिस्सा स्ट्रेटोस्फियर में पावल जाला।\nआयनोस्फियर वायुमंडल के अइसन हिस्सा हवे जे सुरुज के रेडिएशन द्वारा आयोनाइज्ड हवे। एही मंडल में ऑरोरा के घटना घटित होखे ले। दिन के समय में ई बिस्तार वाला होला आ मेसोस्फियर, थर्मोस्फियर आ एक्सोस्फियर तीनों में बिस्तार लिहले रहे ला। हालाँकि, रात के समय जब सुरुज के प्रकाश ना पड़े ला मेसोस्फियर में आयोनाइजेशन के प्रासेस अधिकतर बंद हो जाला आ यही कारण ऑरोरा के घटना थर्मोस्फियर आ एक्सोस्फियर के निचला हिस्सा में देखलाई पड़े लीं। आयनमंडल मैग्नेटोस्फियर (चुंबकीयमंडल) के अंदरूनी किनारा बनावे ला। एह मंडल के प्रैक्टिकल इस्तेमाल भी बाटे, उदाहरण खातिर रेडियो प्रसारण एही लेयर के कारण संभव हो पावे ला।\nहोमोस्फियर (सममंडल) आ हेट्रोस्फियर के बर्गीकरण एह आधार पर कइल जाला कि वायुमंडल के गैस आपस में मिक्स बाड़ी कि नाहीं। सतह के नगीचे के होमोस्फियर में ट्रोपोस्फियर, स्ट्रेटोस्फियर, मेसोस्फियर आ थर्मोस्फियर के निचला हिस्सा आवे ला जहाँ वायुमंडल के केमिकल कंपोजीशन मॉलिक्यूल सभ के वजन से परभावित ना होला काहें से कि टर्बुलेंस के चलते इहाँ गैस मिक्स होखत रहे लीं। ई मिक्सिंग के घटना आ एह लेयर के बिस्तार टर्बोपॉज तक ले रहे ला जेकर ऊँचाई बाटे, इहे स्पेस के शुरुआत के सीमा भी हवे आ ई मेसोपॉज से 20 किमी (12 मील; 66,000 फीट) ऊपर बाटे।\nएकरा ऊपर के हिस्सा हेट्रोस्फियर हवे जेह में थर्मोस्फियर के जादेतर हिस्सा आ पूरा एक्सोस्फियर सामिल बाड़ें। एहिजे गैस सभ के केमिकल कंपोजीशन ऊँचाई से परभावित होखे ले आ बदले ले। एकर कारण ई हवे कि कौनों पार्टिकल के दुसरे से टकराए खातिर जेतना दूरी चले के पड़े ला ऊ मिक्सिंग के कारण बने वाला गति के दूरी से बेसी होखे ला। एह तरीका से गैस सभ अपना अपना मॉलिक्यूलर वज्नके हिसाबसे लेयर बना लेवे लीं; भारी गैस जइसे कि ऑक्सीजन आ नाइट्रोजन खाली एह हेट्रोस्फियर के निचला हिसा में पावल जाली आ ऊपरी हिस्सा में हाइड्रोजन आ हीलियम के परत मिले लीं।\nप्लेनेटरी बाउंड्री लेयर ट्रोपोस्फियर के हिस्सा हवे आ पृथ्वी के सतह से सभसे नगीचे बा आ सतह के ऊँचाई निचाई से डाइरेक्ट परभावित होखे ले, मुख्य रूप से टर्बुलेंट डिफ्यूजन द्वारा। दिन के समय में इ लेयर आमतौर पर बढियाँ से मिक्स रहे ला, जबकि रात के समय स्टेबल हो जाला आ स्ट्रेटीफिकेशन होखे ला कुछ कमजोर मिक्सिंग के साथै। एह लेयर के सीमा कम से कम 100 मीटर (330 फीट) ले हो सके ले जब साफ़ आ शांत रात होखे आ 3,000 मी (9,800 फीट) भा अधिका हो सके ले जब दुपहरिया बाद के समय होखे आ नीचे के सतह सूखा वाली होखे।\nपृथ्वी के वायुमंडल के औसत तापमान 14 °C (57 °F; 287 K) चाहे 15 °C (59 °F; 288 K), हवे जे संदर्भ पर निर्भर बा।\nदाब आ मोटाईसंपादन\nमुख्य लेख: वायुमंडलीय दाब\nसमुंद्र तल पर एभरेज वायुमंडली दाब के इंटरनेशनल स्टैंडर्ड एटमॉस्फियर के 101325 पास्कल (760.00 टोर; 14.6959 psi; 760.00 mmHg) के बरोबर परिभाषित कइल गइल हवे। एकरे के कबो-काल्ह स्टैंडर्ड एटमॉस्फियर (atm) के इकाई (यूनिट) के रूप में परिभाषित कइल जाला। पृथ्वी के वायुमंडल के कुल द्रब्यमान (मास) 5.1480×1018 kg (1.135×1019 lb), हवे जेवन 2.5% कम हवे ओह मान से जे समुंद्र तल के ऊपर हवा के गणना करे से आवे ला; ई घटती एह कारन हवे कि पृथ्वी पर मौजूद समुंद्र तल से ऊँच जमीनी हिस्सा अतना हवा के जगह खुद घेरले बाटे आ हवा के हटा दिहले बा; गणना एभरेज हवादाब आ पृथ्वी के क्षेत्रफल 51007.2 मेगाहेक्टेयर से कइल गइल जाले। हवादाब चाहे वायुमंडली दाब कौनों जगह पर हर इकाई क्षेत्रफल के ऊपर मौजूद कुल हवा के वजन होखे ला। एही कारन अलग-अलग जगह पर हवादाब बदलत रहे ला आ ओह जगह के मौसमो में बदलाव ले आवे ला।\nअगर सगरी वायुमंडल के द्रब्यमान में एकसमान घनत्व रहित जेतना कि समुंद्र तल के ठीक ऊपर होखे ला (लगभग 1.2 kg per m3) पूरा के पूरा वायुमंडल 8.50 किमी (27,900 फीट) तक ले के ऊँचाई पर जा के अचानक खतम हो जाइत।\nहवा के दाब ऊपर जाये पर ऊँचाई के साथे एक्स्पोनेंशियल रूप से घटे ला; लगभग हर 5.6 किमी (18,000 फीट) पर ई आधा हो जाला; चाहे 1/e (0.368) के अनुपात में हर 7.64 किमी (25,100 फीट) पर घटे ला (एकरा के स्केल हाइट कहल जाला) -- लगभग 70 किमी (43 मील; 230,000 फीट) तक ले के ऊँचाई तक ले। हालाँकि, वायुमंडल के अउरी अधिका बढ़ियाँ मॉडल हर लेयर खातिर खास तरीका के (कस्टमाइज क के) बनावल जा सके लें जे हर लेयर में तापमान के गिरावट के दर, मॉलिक्यूलर कंपोजीशन, सोलर रेडियेशन आ गुरुत्व के धियान में रख के बनावल जालें। ऊँचाई के मामिला में 100 किमी से ऊपर वायुमंडल के गैस सभ नीक से मिक्स ना होखे लीं। एकरा चलते हर केमिकल वेरायटी के आपन अपने किसिम के स्केल हाइट होखे ला।\nसंछेप में, पृथ्वी के वायुमंडल के ऊँचाई के साथे बितरण नीचे दिहल जात बा:\n50% 5.6 किमी (18,000 फीट) से नीचे बा\n90% 16 किमी (52,000 फीट) से नीचे बा\n99.99997% 100 किमी (62 मील; 330,000 फीट) से नीचे बाटे, जेकरा के कारमन लाइन (Kármán line) कहल जाला। इंटरनेशनल कन्वेंशन के मोताबिक इहे स्पेस (बाहरी अंतरिक्ष) के निचली सीमा मानल गइल हवे; एकरे ऊपर जाए वाला मनुष्य लोगन के एस्ट्रोनॉट (अंतरिक्षयात्री) कहल जाला।\nमाउंट एवरेस्ट के ऊँचाई 8,848 मी (29,029 फीट) से तुलना कइ के देखल जाय तब; कॉमर्शियल एयरलाइन सभ के हवाईजहाज 10 आ 13 किमी (33,000 आ 43,000 फीट) के बीचा में उड़े लें जहाँ कम घनत्व (डेंसिटी) आ कम तापमान से ईंधन के एफ़ीशियेंसी बढ़ जाला; मौसम के नापजोख करे वाला वेदर बैलून (weather balloons) 30.4 किमी (100,000 फीट) तक आ अउरी ऊँचाई ले जालें; अब तक ले सभसे ऊँच उड़ान X-15 फ़्लाइट 1963 में 108.0 किमी (354,300 फीट) के ऊँचाई ले चहुँपल रहे।\nतबो पर, कारमन लाइन के उपरों, महत्व वाली कई वायुमंडली घटना होखे लीं, जइसे कि ऑरोरा के देखलाई पड़ल, उल्कापिंड (मेटर) सभ एही एरिया में भभक के जरे लागे लें आ जे बहुत बड़हन होखे लें उहे अउरी नीचे प्रवेश कइ पावे ले नाहीं त उपरें जरि के बुता जालें। आयनमंडल के बिभिन्न लेयर महत्व के बाड़ी जे हाई फ्रीक्वेंसी रेडियो प्रोपेगेशन में सहायक होखे लीं आ 100 किमी से शुरू हो के 500 किमी के ऊपर ले परभावी रहे लीं। इंटरनेशनल स्पेस स्टेशन आ स्पेस शटल सभ, तुलना में देखल जाय तब, आयनमंडल के ऍफ़-लेयर में 350–400 किमी के ऊँचाई पर भ्रमण करे लें आ एहिजो अतना वायुमंडली ड्रैग (खिंचाव, पाछे के) होखे ला की ऑर्बिट में बनल रहे खातिर समय-समय पर रिबूस्ट के जरूरत पड़े ला। सोलर एक्टिविटी के चलते बनावटी सैटेलाइट सभ जे 700–800 किमी के ऊँचाई पर चक्कर लगावे लें, उहो वायुमंडली ड्रैग के सामना करे लें।\n↑ चित्र खातिर स्रोत: कार्बन डाईऑक्साइड, NOAA Earth System Research Laboratory, (updated 2013-03). मीथेन, IPCC TAR table 6.1 Archived 2007-06-15वेबैक मशीन पर ., (updated to 1998). The NASA total was 17 ppmv over 100 %, and CO2 was increased here by 15 ppmv. To normalize, N2 should be reduced by about 25 ppmv and O2 by about7ppmv.\n↑ Vaughan, Adam (2015-05-06). "Global carbon dioxide levels break 400ppm milestone". The Guardian (in British English). ISSN 0261-3077. Retrieved 2016-12-25.\n↑ उद्धरण खराबी:Invalid <ref> tag; no text was provided for refs named tropopauseheight\n↑ Barry, R.G.; Chorley, R.J. (1971). Atmosphere, Weather and Climate. London: Menthuen & Co Ltd. p. 65. ISBN 9780416079401.\n↑ Tyson, P.D.; Preston-Whyte, R.A. (2013). The Weather and Climate of Southern Africa (2nd ed.). Oxford: Oxford University Press. p. 4.\n↑ उद्धरण खराबी:Invalid <ref> tag; no text was provided for refs named thermosphere\n↑ "homosphere – AMS Glossary". Amsglossary.allenpress.com. Archived from the original on 14 September 2010. Retrieved 2010-10-16.\n↑ Trenberth, Kevin E.; Smith, Lesley (1970-01-01). "The Mass of the Atmosphere: A Constraint on Global Analyses". Journal of Climate. 18 (6): 864. Bibcode:2005JCli...18..864T. CiteSeerX 10.1.1.727.6573. doi:10.1175/JCLI-3299.1. S2CID 16754900.\nविकिमीडिया कॉमंस पर संबंधित मीडिया Earth's atmosphere पर मौजूद बा।\n"https://bh.wikipedia.org/w/index.php?title=वायुमंडल&oldid=720213" से लिहल गइल\nLast edited on6मई 2022, at 13:12\nएह पन्ना पर आखिरी बेर संपादन6मई 2022 के 13:12 बजे भइल रहल।


भोजपुरी विशेष: जइसे वर्चुअल क्लास चलता, ओइसहीं वर्चुअल भोजन हो जाई त बड़ा मुस्किल बा\nKCR का BJP पर हमला, कहा- कुछ विभाजनकारी ताकतें शांति भंग करने हैदराबाद आ रहीं\nNASA की चेतावनी- आज पृथ्वी के करीब से गुजरेगा बुर्ज खलीफा जितना बड़ा एस्ट्रॉयड\nUP: धान खरीद में शिथिलता पर कानपुर और सोनभद्र के बाद अम्बेडकरनगर के RM निलंबित\nवाजिद खान की पत्नी का ससुरालवालों पर आरोप- इस्लाम कुबूल करने का बना रहे दबाव\nLive Score: वॉर्नर रन आउट हुए, ऑस्‍ट्रेलिया को दूसरा झटका\nलइकन के पढ़ाई- लिखाई, कौनो गोष्ठी सभा के आयोजन, चुनाव रैली आ उद्घाटन वगैरह. वर्चुअल माने रउवा फोन से कार्यक्रम कनेक्ट क दिहल जाता. रउवा घरहीं बइठल बड़े- बड़े कार्यक्रम में शामिल हो जातानी.\nLast Updated: October 20, 2020, 10:44 AM IST\nबड़ा मुस्किल बा. कुल कार्यक्रम वर्चुअल हो गइल बा. लइकन के पढ़ाई- लिखाई, कौनो गोष्ठी सभा के आयोजन, चुनाव रैली आ उद्घाटन वगैरह. वर्चुअल माने रउवा फोन से कार्यक्रम कनेक्ट क दिहल जाता. रउवा घरहीं बइठल बड़े- बड़े कार्यक्रम में शामिल हो जातानी. भाषण दे देतानी. एही बीच एगो प्रस्ताव सुननी हं कि केहू अपना पूर्वज के आनलाइन/ वर्चुअल श्राद्ध करेके प्रस्ताव देले रहल ह. ईहो सुननी हं कि गया के पंडित जी लोग एकरा के खारिज क देले बा लोग. अब हमरा मन में आइल ह कि जदि वर्चुअल भोजन करावल जाउ तब का होई? मान लीं हम केहू के वर्चुअल भोजन करावतानी. त हम अपना घर में छप्पनों व्यंजन बना के आ जेकरा के खियावे के बा ओकरा के आनलाइन देखा दीं आ कहीं कि लीं, हम कल्पना करतानी कि रउवां भोजन करतानी.\nत ऊ आदमी हमरा अनसा जाई आ बोलचाल त दूर के बाति बा हमरा से कुल संबंध तुरि ली. त चालाक लोगन के भी कमी नइखे.ह अइसन आदमी कहिहन कि वर्चुअल भोजन के मतलब ई ह कि हम अपना मनपसंद होटल में जाईं आ मनपसंद भोजन के आर्डर दीं. आ जब भोजन करे लागीं त रउवां के आनलाइन/वर्चुअली देखा दीं. देखीं हम हई कुल आइटन खा तानी. रउवां फलाना होटल के आनलाइन पेमेंट क दीं. एही में मुस्किल बा. मान लीं कि ऊ अइसना होटल में गइले जहां एक कप चाह पियला पर 300/ रुपया लागता. त ओहिजा एक थाली भोजन के दाम हजार रुपया भा ऊपर होई. त वर्चुअल भोजन बड़ा खतरनाक होखी. भगवान के कृपा बा कि केहू एकरा खातिर तैयार नइखे. तैयार हो जाई तबे खतरा बा.\nहमनी के पूर्वज कतना बढ़िया परंपरा बनवले बा लोग कि जब केहू के भोजन करावे के बा त अपना घरे बोलाईं आ जवन रउवां बना सकेनी तवन प्रेम से खिया दीं. ओमें ना कौनो बिल देबे के बा आ ना बेयरा के टिप देबे के बा. रउवो सुरक्षित आ खाए वाला भी शुद्ध भोजन करी. एकदम घर के भोजन. तले ईहो बाति आ गइल ह कि आनलाइन/वर्चुअल शादी हो सकेला. आरे भाई कइसे हो सकेला? शादी ह कि मजाक ह. सिंदुर दान कइसे होई? परिछावन, गुरहथी वगैरह कइसे होई? अइसन प्रस्ताव राखे वाला लोग विचित्र लोग बा. वर्चुअल पति- पत्नी संबंध कइसे हो जाई? एही से जतना संभव बा ऊहे कइल ठीक बा. हर चीज वर्चुअल करावे के सोचल फिजूल बा. एक आदमी हमरा से मिलल त कहे लागल कि हर चीज फोने पर हो जाता.\nभोजपुरी विशेष - लालूजी लचार काहे भइले,कइसे मिली राजद के गद्दी?\nहम कहनीं कि रउवां भोजन, पानी, लइकन के होम वर्क, केहू के सांत्वना के स्पर्श फोन से कइसे क सकेनी. त ऊ हमरा के घूरि के देखे लगले. त हमार बिनती ई बा कि महराज जी, कौनो बाति कहे के पहिले सोचि लीं. मये धान बाइस पसेरी मत करीं. हर टेक्नालाजी में कमी रहेला. टेक्नालाजी मनुष्य जीवन के कुल काम कइए ना सकेला. ना त मशीन आ आदमी के फरक रहिए ना जाई. ई कौनो सभ्यता में आजु ले भइलो नइखे. आदमी आ मशीन के फरक हमेशा रहल बा आ रही. एही बीच में एक आदमी पूछि दिहलसि कि अच्छा श्राद्ध आ पिंडदान में का अंतर बा. त ओहिजे एगो कथित जानकार रहले. कहले कि पिंडदान ओह आत्मा के दियाला जवन पूर्ण रूप से मुक्त नइखे हो पवले. जइसे केहू के हत्या हो गइल होखे, दुर्घटना में मृत्यु हो गइल होखे चाहे आत्महत्या क लेले होखे.\nआ श्राद्ध मुक्त ह चुकल पितर लोगन के कइल जाला. कहले कि श्राद्ध माने श्रद्धा. त हम एगो दोसरा जानकार से पुछलीं. ऊ कहले कि ना. अइसन व्याख्या ठीक नइखे. पिंडदान त जेकर साधारण मृत्यु होला ओकरो खातिर दिहल जाला. हं, दुर्घटना, आत्महत्या आदि से मुअल आदमी खातिर शांति आ मोक्ष खातिर अलग मंत्र आ विधि से श्राद्ध आ पिंडदान करावल जाला. मान लीं कि केहू के उमिर 60 साल बा. आ ऊ आदमी 50 साल के उमिर में आत्महत्या क लिहलसि. त दस साल त ओकर आत्मा भटकी. काहें से कि ओकर उमिर त मिलल बा 60 साल. अब ऊ सूक्ष्म शरीर में जहां तहां भटकी, दुख पाई. ओकरा मुक्ति खातिर ओकरा घर वाला जदि विधि विधान से शांति पाठ आ पिंडदान दे देता लोग त ओकरा आत्मा के कुछ शांति मिली.\nकहले कि ई बाति हमनी के पुराणन में लिखल बा. त फाइनल बात ई भइल कि पिंडदान आ श्राद्ध अलग- अलग प्रक्रिया ह आ ई सब तरह के मृत लोगन खातिर कइल जाला. तले एगो अउरी बात आ गइल. एक आदमी प्रश्न पूछि दिहलसि कि अच्छा ई बताईं कि पुराणन में त ईहो लिखल बा कि जेकर इच्छा अधूरा रहि गइल बा मुअला के बाद ओकरा फेर जनम लेबे के परी. त ज्यादातर लोग त कौनो ना कौनो इच्छा लेके मुए ला. त ओकरा त फेर जनम लेबे के परी. त जानकार कहले कि हं. रउवां ठीक कहतानी. जनम त लेबहीं के परी. त प्रश्न उठल कि अइसनो केहू बा जेकरा मुए के घरी कौनो इच्छा ना होखे. त उत्तर मिलल कि हं. बहुत आदमी बाड़े. अइसना आदमी के बुझा जाला कि एह संसार में तृप्त करे वाला कौनो चीज नइखे.\nकतनो धन- वैभव, सुख के सामान जुटा लीं, कतनो प्रसिद्ध हो जाईं, कतनो विषय भोग क लीं, राउर मन तृप्त ना हो सकेला. जतने विषय सुख उठाइब ओतने ओकर आग धधकत जाई. एही से गीता में कहल बा कि कौनो इंद्रिय के वासना जब तक रउवां के अंकवारी में बन्हले रही, रउवां दुख मिलत रही. काहें से कि इंद्रिय सुख के भीतर दुख लुकाइल रहेला. सुख का संगे दुख मिलबे करी. एही से एह संसार के द्वैत कहल जाला. एह संसार में ईश्वर सुख छोड़ि के कवनो अइसन सुख नइखे, जवना में दुख लुकाइल ना होखे. ओह सुख का संगे दुख मिलहीं के बा. अवश्यंभावी. त हम ओह जानकार के मुंह से ई बाति सुनि के घरे चलि अइलीं. सोचलीं कि इंद्रिय सुख एके बार में ना जाई. इंद्रिय सुख एगो जाल ह. ओकरा के धीरे- धीरे काटे के परी. एके दिन में संभव नइखे.\nत जइसे वर्चुअल दुनिया में कुल चीज संभव नइखे, ओही तरी इंद्रिय सुख एक दिन में छोड़ल संभव नइखे. बाकिर ईहो बात बा कि इंद्रिय सुख जाल ह. एकरा में जे फंसि गइल ऊ छटपटात रहेला. त एह जाल के एक- एक गो फांस काटत रहला के काम बा.\nIND vs AUS: लगातार पांचवीं बार पहले पावरप्‍ले में फ्लॉप रही विराट कोहली की टीम इंडिया\nLive: पीएम मोदी ने कहा, नए कृषि कानून से किसानों को कई अधिकार मिले\nअंतरिक्ष में बेहद करीब से गुजरीं भारत और रूस की सैटेलाइट, टक्‍कर होने से बची\n"देवी अन्नपूर्णा की मूर्ति Canada से वापस आ रही है जो Kashi से चोरी कर ली गई थी": PM Modi


अकिल आ भँईस – Anjoria\nमार्च 19, 2012 भोजपुरी लस्टम-पस्टम\nजब से अखबारन में मार छपे लागल कि सरकार खेती के बढ़ावा देवे के खातिर कई-कई गो सुविधा दी तबसे गांव छोड़ के सात बरिस पहिले आइल टेकमन पंडित के नाती लुटमन तिवारी ‘दीपक’ उर्फ ‘दीपक एल एम’ गांव आके खेती करे खातिर आवे के मन बनावे लगलस.\nगांव में, उनकर चार-पांच बीघा जमीन रहे जेकरा बटाईदारन के दे के ऊ सात बरिस पहिले कलकत्ता आ गइल रहले. उनका नांव के साथ उनकर ‘उपनाम’ भी लागल रहे एह से शहर के हिंदी भाषी लोग बूझि गइल कि ऊ एगो साहित्यिक प्राणी हउअन. एगो दोस्त एगो वकील के इहां मोहरिरी के काम लगा दीहलस. बंगाली वकील साहेब नांव सुनते कहले ‘उई बाबा एक नाम में दो नाम नहीं चलेगा, गैर कानूनी काम है.’\nएकरा बाद एगो सेठजी के घर में लईका पढ़ावे के ट्यूशन लाग गइल लेकिन उनकर उपनाम सुन के कहले ‘क्यों जी ? गाणा-वाणा तो नहीं बजाते हो ?नहीं जी, हमें ऐसा मास्टर नहीं चाहिए. ’ चारू इयोर से हार के लुटमन पंडित आपन नांव कुछ बदल देवे सोचले आ नांव हो गइल ‘दीपक एल एम’ . नाव बदलते चमत्कार भइल एगो पेंस में प्रूफ देखे के काम मिल गइल. लेकिन खेती के बढ़ावा दिहला के अइसन प्रचार सुनले कि एक दिन लोटा कम्मर लेके गांव चली अइले. गांव के लोग जब उनका लवटे के खबर कारण सहित सुनल, त अचरज भइल. लोग समझावल लेकिन काहे के मानस. उनका आंखि में त गोहूं आ मकई के बाल लउकत रहे. जब नींद आवे त मटर आ रहर के सपना देखस. ऊ कहे लगले कि शहर में लोगन के लिखला में गलती सुधारत रहनी अब अइजी अपना भाग के लेख में जवन गलती भइल बा तवन सुधारब.\nअब खेती खातिर हर-बैल चाहे ट्रैक्टर चाहीं, त लुटमन तिवारी हर-बैल कीन लिहले. लेकिन हरवाह कहां से पावस. आज काल गांव में जे सबसे निकम्मा होला उहे हरवाही करेला. निकम्मा माने जेकरा ‘घर-घराड़ी’, ‘छौनी-छप्पर’ अउर ‘कोड़-मकान’ के कौनो लूर ना, जे गाड़ी बैलो ना हांक सके अइसने फूहर आदमी हरवाही करेला. अइसन लोग गांव में बड़ा कम भेंटाला. एकाध गो होखबो करेला त ओकरा बड़का किसान लोग आगे से कर्जा दे के बान्ह देला. से बहुत खोजला पर लुटमन के मनरखन मिलले. अब ऊ सवेरे एगो पाउच पी के खेत में गइले आ एतना मस्ती चढ़ल कि दहिनवारी बैल के पछिला गोड़ में फार लाग गइल. अब लुटमन के मालूम ना रहे कि एगो फार के घाव अतना गहिर होई कि महीना दिन बैल बइठ जाई. महीना भर ले हरवाह आ खेतिहर दूनो बोवाई के आनंद में मगन रहे लोग. बोवाई के बाद एकदिन सबेरे एक आदमी आ के दरवाजा पीटे लागल. लुटमन उठले त ऊ लस्टमानंद रहलें कहले शहर से खेती करे आइल बाड़ आ एहिजा सुतल बाड़. जाके खेत में देखऽ कि जवन बोवले बाड़ ओह में से एको दाना बांचल बा कि ना. जा के देखले त सैकड़न गौरैया आ कउआ खेत में गोहूं बीन बीन खा तार सन. लुटमन के मुंह से हाय निकलन लेकिन चिड़ियन पर कवनो असर ना पड़ल. ऊ ढेला उठा के बिगले त दू चार गो चिरई एने से उड़ के ओने बईठ जा सन बस. ऊ अब खेत के मेड़ी पर दऊर दऊर ढेला बीगे लगेले. दिन जब चढ़ि आइल आ चिरइन के पेट भर गइल त ऊ अपने उड़ के बांस के फुताली पर आ गाछन पर बइठ गइली सन. अब लुटमन के पइसो ओरा गइल रहे आ जोशो कम हो गइल.\nउनका ना मालूम हो गइल कि खेती करे खातिर खाली जोशे ना अनुभवो चाहीं. खाली भँईसे ना अकिलो चाहीं.\nपइसवा जात कहां बा


पानी बनल अमृत | Khabar Lahariya (खबर लहरिया)\nखबर लहरिया » पानी बनल अमृत\nपानी बनल अमृत\nवाराणसी। पानी इंसान खातिर केतना जरूरी हव इ त सब लोक जानअला। सरकार भी समय समय पर गांव वालन के पानी के व्यवस्था करल करला। लेकिन गांव वालन कइसे पानी पीयत हउवन, इ सब बात खातिर के सरकार कभी भी पीछे मुड़ के नाहीं देखत। आखिर गांव वालन के इ बात धियान के देई? वाराणसी के कउनों भी अइसन गांव ना होई जहां दू चार हैण्डपम्प बिगड़ल ना होय अभहीं त गर्मी भी नाहींष्शुरू भएल हव लेकिन कुछ गांव के लोग पानी खातिर तरसत हयन।\nअगर वाराणसी जिला के हैण्डपम्प पर नजर डालल जाय त पता चली कि लगभग बावन हजार में से बावन हैण्डपम्प सही होई आउर बाकि राम भरोसे? चोलापुर के परानापट्टी गांव में एतना दिक्कत होला कि लोग के सरकारी हैण्डपम्प छोड़ के गांव में अमीरन के दरवाजा खटखटावे के पड़ला। कोई भगा देई तो कोई बाल्टी डिब्बा उठा के फंेक देई। एही हाल हव कोटवां के बरकतपुर गांव के जहां के स्वास्थ्य केन्द्र में हैण्डपम्प लगत रहल। ओमे कुछ सामान घट गयल रहल जवने के लेवे खातिर गांव के शाहिद जमाल गइलन तो प्रधान डाट के भगा देहलन। आखिर केकर जिम्मेदारी हव कि गांव के हैण्डपम्प बने आउर गांव के जनता के पानी मिल सके।\nपाला के ऊपर बारिश के मार


शेविंग ब्लेड बेचवावे चलली सीमा सिंह – Anjoria\nमरदन के शेविंग ब्लेड के प्रचार करावे खातिर कवनो अदकारा के भारी भरकम रकम दिहल जाव त चउँकल लाजमी बा. बाकिर अइसने कर देखवले बाड़ी भोजपुरी डांसिंग क्वीन सीमा सिंह. सीमा सिंह शेविंग ब्लेड बनावे वाली कंपनी जेलेट खातिर यूपी आ बिहार में प्रमोशन शो करीहें. एह खातिर सीमा सिंह के भारी भरकम रकम मिलल बा. ई पहिला बेर होखे जात बा कि कवनो अदाकारा शेविंग ब्लेड के प्रमोशन करे निकलीहें. पिछला दिने जब डांसिंग क्वीन सीमा सिंह एह कंपनी के दू गो खास शो बिहार के देवघर में कइली त हर तरह उनुका डांस के चरचा होखे लागल.\nसीमा सिहं एह प्रचार शो के आफर पा के चकित रहली, बाकिर सकार लिहली. अब सौ से बेसी फिलिम कर चुकल सीमा सिंह के एह उपलब्धि खातिर उनुका बधाई मिलत बा.\nरवि किशन के मिलल राष्ट्रीय पुरस्कार


Prime Minister Narendra Modi Speak in Bhojpuri in Indian Parliament read what he said Bhojpuri Spl: सबसे बड़की पंचायत में गूंजल भोजपुरी, पढ़ीं का कहनीं मोदी जी...\nBhojpuri Spl: सबसे बड़की पंचायत में गूंजल भोजपुरी, पढ़ीं का कहनीं मोदी जी...\nराष्ट्रपति के अभिभाषण पर लोकसभा में चर्चा के जवाब देत खानी प्रधानमंत्री किसान आंदोलन के चर्चा करते-करत आंदोलन के बढ़ावा देबे वाला लोगन के बारे में भोजपुरी के एगो कहाउत के इस्तेमाल कइ दिहले. उ कहावत रहे, ‘ना खेलब, ना खेले देब, खेलवे बिगाड़ब.’\nLast Updated: February 11, 2021, 4:13 PM IST\nमिसरी नियर मीठ भोजपुरी बाजार में बरसों से गूंज तिया. सिनेमा आ संगीत के भाषा अइसन बिया कि बॉलीबुड के बड़का से बड़का नांव भोजपुरी सिनेमा कइके नाम आ दाम-दूनों कमाता. लेकिन भोजपुरी के एगो गंभीर दरद बा. करीब पच्चीस करोड़ भारतीयन के भाषा, मारीशस, फिजी, गुयाना, सूरीनाम जइसन देसन में भारत के सांस्कृतिक प्रतिनिधि एह भाषा के बोली आ भाषा के बेवजह के विवाद में लपेटि के संविधान के आठवां अनुसूची से अलगा राखल बा. भोजपुरी के मनई लोग जब-तब आपन एह मीठ भाषा के संविधान के आठवां अनुसूची में राखे के मांग संसद आ संसद के बहरि उठावत रहेला.\nअइसन मनई लोगन के उमेद बढ़ि गइल बा. उमेदि के वजह बनल बा प्रधानमंत्री के जुबान से संसद में निकलल भोजपुरी के सात गो शब्द. राष्ट्रपति के अभिभाषण पर लोकसभा में चर्चा के जवाब देत खानी प्रधानमंत्री किसान आंदोलन के चर्चा करते-करत आंदोलन के बढ़ावा देबे वाला लोगन के बारे में भोजपुरी के एगो कहाउत के इस्तेमाल कइ दिहले. उ कहावत रहे, ‘ना खेलब, ना खेले देब, खेलवे बिगाड़ब.’ओइसे त प्रधानमंत्री एह कहाउत के जरिए किसान आंदोलन के बढ़ावा देबे वाला लोगन पर जबरदस्त हमला कइलन, बाकिर भोजपुरी के अइसन विशेषता बा कि एह शब्दन के प्रयोग के बावजूद पूरा सदन में हंसी गूंजि गउए. ओइसे त इ पहिलका मौका बा, जब प्रधानमंत्री देश के सबसे बड़की पंचायत में भोजपुरी के शब्दन के प्रयोग करूअन. हालांकि चुनाव प्रचार आ जनसभा करत खानी ऊ कई हालि कबो बिहार में त कबो पूर्वी उत्तर प्रदेश में दू-चार गो भोजपुरी शब्दन के प्रयोग कइले बाड़े. प्रधानमंत्री एह घरी खांटी भोजपुरिया इलाका बनारस के लोकसभा में प्रतिनिधि बाड़े. बनारसो में एक-दू बेर ऊ भोजपुरी में एक-दू लाइन बोलले बाड़े.\nदेश के सबसे बड़की पंचायत में ई दोसरा मौका बा, जब कवनो महत्वपूर्ण संवैधानिक पद पर बइठल कवनों खास मनई भोजपुरी के ऑन रिकॉर्ड आपना जुबान के जरिया बनवले बाड़े. एकरा पहिले अइसन मोका करीब नौ साल पहिले आइल रहे. ओह दिन तारीख रहे 2012 के 17 मई. साल 2014 से जगदंबिका पाल भारतीय जनता पार्टी के सांसद बाड़े. बाकिर ओह घरी ऊ कांग्रेस के सांसद रहले. भोजपुरी के संविधान के आठवीं अनुसूची में शामिल करे के मांग लेके उ लोकसभा में विशेष ध्यानाकर्षण प्रस्ताव ले आइल रहले. जवना पर लोकसभा में गरमा-गरम चर्चा भइल रहे. जगदंबिका पाल के एह मांग के समर्थन में बिहार, उत्तर प्रदेश आ झारखंड के कई गो सांसद आपन पार्टी लाइन भुला के संगे आ गइल रहले. एही चर्चा पर जवाब देत खानी तब के गृहमंत्री पी चिदंबरम् आपन भाषण के जब भोजपुरी में शुरूआत कइले त जइसे पूरा सदन आ भोजपुरिया समाज चिहा गइल. शायदे कवनो मोका होई, जब चिदंबरम् के हिंदी में बोलत लोग देखले-सुनले होई. ऊ खालिस आ नफीस अंग्रेजी बोले के आदी हउअन. बाकिर ओह दिन ऊ भाषण के शुरूआत कइलन, ‘हम रउंआ सभ के भावना समझतानीं’. उनुका एतना कहला के देर रहे कि लोकसभा के भोजपुरीभाषी सांसद लोग मेज थपथपावे लागल रहे. ओह घरी मीरा कुमार लोकसभा के अध्यक्ष रहली. ठेठ भोजपुरिया इलाका सासाराम के सांसद रहली. उहो चिदंबरम् के मुंह से भोजपुरी के छह गो शब्द सुनि के उनुकर बड़ाई कइले रहली. तब चिदंबरम् कहले रहले कि सीताकांत महापात्र आ यूपीएससी के समिति के रिपोर्ट के बाद एह बारे में फैसला करिहें. ई बात आउर बा कि आजु ले कवनो फैसला ना भइल.\n1998-99 के दौरान लालू प्रसाद यादव भोजपुरिया इलाका छपरा से लोकसभा के राष्ट्रीय जनता दल से सांसद रहले. एकरा बाद ऊ राज्यसभा में गइले. एह पंक्तिन के लेखक ओह घरी एगो अखबार के संवाददाता के नाते संसद कवर करत रहे. तब कई बेर लालू आपन परिचित हंसोड़ शैली में भाषण देत खानी एगो-दूगो भोजपुरी शब्द के इस्तेमाल करत रहले, बाकिर भोजपुरी में कबो एह तरी ना बोलले रहले. हं, मौजूदा लोकसभा में एक जुलाई 2019 के दिने शून्यकाल में गोरखपुर से भोजपुरिया सांसद रविकिशन भोजपुरी के आठवीं अनुसूची में डाले के मांग उठवले. चूंकि भोजपुरी संसद के अबहीं ले आधिकारिक भाषा नइखे, लिहाजा आपन एह मांग के लेके उ हिंदी में बोलल शुरू कइले आ फेरू प्रधानमंत्री के चर्चा करत खानी उनुकर बनारस के एगो भाषण के शुरूआत में कहल ‘का हाल बा काशी, गोड़ छूकर प्रणाम’ आ बिहार के एगो भाषण में कहल, ‘नमस्कार करत हईं बिहार के’ के उल्लेख जरूर कइले.एह के बाद ऊ भोजपुरी के पहिलकी फिल्म ‘गंगा मइया तोहे पियरी चढ़इबो’ के गाना ‘ए गंगा मइया तोहे पियरी चढ़इबो, संइया से करा द मिलनवा हमार’ भी गाइ के सुनवले रहले. हालांकि एह गवनई पर उनुका के लोकसभा अध्यक्ष ओम बिरला टोकि देले रहले.\nबहरहाल देश के सबसे बड़की पंचायत में देश के सबसे प्रमुख मनईं के मुंह से निकलल भोजपुरी के शब्द के खास महत्व बा. एह से साबित होता कि पच्चीस करोड़ मनई के भाषा के ना सिर्फ देस के सत्ता तंत्र में पहचान मिले लागल बा, बल्कि ओकरा के स्वीकार भी कईल जा रहल बा. कवनो भाषा के राजनीतिक तंत्र से मान्यता आ स्वीकारोक्ति मिलला के मतलब होला ओह भाषाभाषी के ताकत के स्वीकार. मानल जा सकेला कि भदेस भाषा के रूप में मसहूर भोजपुरी के बोले वालन पर कायरता के जवन ठप्पा एगो क्रांतिकारी कवि के कविता से लागल रहे, ओकरा मिटे के शुरूआत हो गइल बा. (लेखक उमेश चतुर्वेदी जी वरिष्ठ पत्रकार हैं.)


अपना खलनायकी से दर्शकन के दिल जीते के भरोसा बा बिपिन सिंह के – Anjoria\nअनेके सफल भोजपुरी फिलिमन में अपना खल भूमिका से चर्चित अभिनेता विपीन सिंह अब पूरा तरह से खलनायिकीए करे ला समर्पित हो गइल बाड़ें. बिपिन सिहं के आवे वाली फिलिमन में कालिया, भाई जी, विजय तिलक, मेहरारू बिना रतिया कइसे कटी, लागल बा प्यार के बुखार वगैरह फिलिम शामिल बाड़ी सँ. कालिया में इंस्पेक्टर माधव पाण्डेय, आ भाईजी में शूटर पुजारी के जोरदार भूमिका कइले बाड़ें बिपिन सिहं.\nपर साल के चर्चित हिट फिलिम “फूल बनल अंगार” से खलनायिकी में चमकल बिपिन सिंह आजु भोजपुरी के सगरी निर्माता-निर्देशकन साथे काम करत बाड़ें. बिपिन के कहना बा कि ऊ अपना खलनायिकीए से दर्शकन के दिल पर राज करीहें.\nनिर्माता रितेश ठाकुर ले अइहें "दरदिया ए बालम"


Anjoria.com :Bhojpuri Sarokar\nभोजपुरियन के सबले बड़ कमज़ोरी : अंग्रेजी\nमातृभाषा से बढ़के कुछ ना होला - पूर्ण सत्य, एकदम साँच. भोजपुरी हमनी के मातृभाषा हs आ दुनिया के केतनो भाषा सीखीं जा, भोजपुरी भुलाये के ना चाहीं. भरसक ओकरे उपयोग घर में होखे के चाहीं. अब तनकी आगा सोचीं कि मातृभाषा के बाद कवन भाषा होला ? जवाब मिली - कर्मभाषा. अंग्रेजी के बिना दुनिया में आजकल कवनो करियर में सफल होखल मुश्किल बा. दुनिया के हर देश के लोग के एक तार से जोड़ेले अंग्रेजी भाषा. जे भी आसानी से अंग्रेजी बोलेला, लोग ओकर लोहा मानेला, बतियो समझेला आ आदरो देला. ऑफिस होखे, स्कूल-कॉलेज, अस्पताल भा दोसर कवनो कार्यालय, हमनी के अंग्रेजी के कर्मभाषा क रूप में रोजे उपयोग करेनी जा. जे ठीक से अंग्रेजी ना बोली, ओकर टूटल-फूटल अंग्रेजी पर समाज हँसेला आ बिना अंग्रेजी के ज्ञान के ज्ञानी-पंडितो मूर्ख के बराबर समझल जाला.\nहम बलिया से लेके चेन्नई तक, इंडिया से लेके अमेरिका तक - सब जगह के अंग्रेजी भाषा-शैली से परिचित बानी आ यूपी-बिहार आ उत्तर-भारत के समाज के इंग्लिस-स्किल्स आ अंग्रेजी हालत देखला क बाद बुझा जाला कि लोग भोजपुरियन के हीन-दृष्टि से काहें देखेला. एकर मुख्य कारण गरीबी-बेरोज़गारी-अशिक्षे ना, अंग्रेजी भाषा का उपयोग में निपुणता के कमीओ बा. ई त ठीक बा कि भोजपुरी से हमनी के सीना चौडा हो जाला आ छाती ख़ुशी से फूल जाला बाकि पूर्वांचल से बाहर कदम राखते पता चले लागेला कि अंग्रेजी के बिना आदमी अपाहिज जइसन महसूस करेला. जे भोजपुरिया भाई-बहिन के दिल्ली-कलकत्ता में नौकरी मिलल, ऊ त हिंदी के सहारे कइसहूँ जी लेला बाकि तनी हटके मुंबई (पच्छिम) आ बंगलोर-हैदराबाद-चेन्नई (दक्षिण) में प्रवेश करब त बुझाई कि बिना अंग्रेजी के एकदम बिदेस में पहुँच गईनी. आ बिना अंग्रेजी के बिदेश पहुँच गईनी त समझीं सात समुन्दर में डूब गईनी!\nकुछ लोग अंग्रेजी भाषा सीखके आत्म-सम्मान बटोरे के बजाय रौब झाडे लागेला. कइसनो अंग्रेजी सीख-साख के अपना के तीसमारखाँ बतावेला आ घमंड से पाँव ज़मीनी पर ना राख पावेला. सही शुद्ध अंग्रेजी सीखल आसान नइखे त कठिनो नइखे. अंग्रेजी भाषा आवे त बहुते नीमन बात बा. अंग्रेजी जनला के मतलब ई ना ह कि रउरा सिर पर कवनो ताज पहिरा दिहल गईल बा आ रउवा क्वीन ऑफ़ इंग्लैंड के अँगरेज़ औलाद हो गईनी. अंग्रेजी बोलेवाला आ सही व्याकरण-काल-क्रिया के इंग्लिश वाक्य लिखेवाला के बस समझीं - एगो अधिका डिग्री भा ताकत के टॉनिक मिल गइल जवना क सहारे जिनगी के सफ़र अउरी आसानी से कट जाई. पंजाबी-गुजराती-तेलुगु-तमिल बोलेवाला एक-दोसरा से अपने भाषा में बतियावेला बाकि अंग्रेजी सीखे से पीछा ना रहेला. सउँसे इन्टरनेट अंग्रेजी पर टिकल बा, दुनिया के व्यापार से लेके पढ़ाई-शिक्षा में भी अंग्रेजी भाषा के बहुते महत्वपूर्ण भूमिका बा. हर माँ-बाप के चाहीं कि अपना लईका-लईकी के भोजपुरी क साथे अंग्रेजीओ सिखावे जेहसे आगा चलके करियर-उन्नति के राह में भाषा कवनो रोड़ा ना बने. ई दुनो भाषा भोजपुरिया समाज के विकास में जरूरी बा.\nभाषा कईगो सीखीं. भाषा से मनुष्य के मानसिक विकास होला आ मन उजागर होला. जेतना भाषा बोलीं, ओतने लोगन से पहचान होखी. आपन मातृभाषा भोजपुरी के साथ मरत दम तक मत छोडीं बाकि एतना जरूर जान लीं कि कर्मभाषा अंग्रेजी पर जबले काबू ना पाइब, रउवा हमेशा अपना के हीन, अधूरा आ कमज़ोर महसूस करत रहिब. जवन भोजपुरिया अंग्रेजी के पुडिया खाइके पचा ली, ऊ धरती पर रहिके चनरमा के सैर करी - बस अइसने कुछ समझ लीं. वातावरण के दोष देबल बहुत आसान काम बा - ओही वातावरण में आपन लक्ष्य पूरा कइल सबले महान आ चुनौतीवाला काम बा. भोजपुरियन के सबले बड़ कमज़ोरी - भोजपुरिया समाज ना, यूपी-बिहार के सरकार ना, कानून के कमी ना, गाँव के बोली ना, बलुक भोजपुरियन के अंग्रेजी भाषा के ज्ञान के कमी हs !!! जवना दिने भोजपुरिया लोग अंग्रेजी पर बढ़िया से काबू पाई जइहें, दुनिया के कवनो सफलता हासिल करे से ना चूकिहें.\nजय भोजपुरी - जय भोजपुरिया !\nई लेख शैलेश जी भेजनीं त एकाध दिन खातिर हम उभचुभ में पड़ गइनी. फेर सोचनी, ना बात बहुत हद तक सही बा. गलत बस अतने बा कि उहाँका अंगरेजी के सर्वमान्य मान लिहले बानी. अंगरेजी के प्रभुत्व फ्रांस, जर्मनी, इटली, इजरायल, रुस, चीन, जापान बहुत जगहा नइखे. आ ऊ देश कवनो पैमाना से पिछड़ा ना मानल जइहन. दोसरे भोजपुरी अबहीं त रोजीरोटी के भाषा बने के शुरुआते कइले बिया. भोजपुरी फिलिमन क अबाध सफलता से भोजपुरी के क ख गओ ना जाने वाला लोग भोजपुरी सिनेमा से जुड़ल बा आ जुड़ल जा रहल बा. इन्टरनेटो पर भोजपुरी के मौजूदगी अब पहिले जइसन फांफर नइखे रह गइल.\nबाकिर हम शैलेशजी के एह बात से सहमत बानी कि अपना भाषा से प्रेम के मतलब दोसरा भाषा से दुराव ना होखे के चाही. हमनी खातिर फ्रेंच, जर्मन, रसियन, इटालियन, मंडारिन सीखला से अंगरेजी सीखल आसान बा. आखिर ढेर दिन ले अगरेजन के गुलाम रहला के कुछ त फायदा बड़ले बा.\nहम चाहेम कि अँजोरिया के सुधि पाठक एह मुद्दा पर आपन राय लिख भेजस.\nक्रांति बलिया १९४२


रसूलपुर – टटका खबर\nRead More about पकवाइनार का लगे एगो अधबूढ कचराइल\nमाधोपुर के लड़िकी पिठौरा में अपना प्रेमी संगे धराइल\nएक हफ्ता पहिले माधोपुर के एगो लड़िकी के परिवार वाले रसूलपुर थाना में मुकदमा दर्ज करवले कि उनुका लड़िकी के अपहरण हो गइल. पुलिस अपना जाँच का बाद जब ओकरा के सिवान जिला के धनौती थाना के पिठौरी गाव से बरामद कइलसि त पता चलल कि उ खुदे अपना प्रेमी राकेश बंसफोर संगे चल गइल…\nRead More about माधोपुर के लड़िकी पिठौरा में अपना प्रेमी संगे धराइल\nमंगल का दिने छपरा के राम जयपाल कालेज में बिहार के उपमुख्य मंत्री रहल स्व॰ राम जयपाल सिंह यादव के 92वीं जयंती मनावल गइल. समारोह के उद्घाटन कइलन मंत्री रहल उदित राय. आजादी के लड़वइया आ महान शिक्षाविद् ब्रजकिशोर बाबू के 136वीं जयंती मंगल का दिने छपरा के ब्रजकिशोर किंडर गार्टन में मनावल गइल. खुफिया…\nRead More about सारण १४ जनवरी\nलाकठ छपरा में चइता के आयोजन\nरामनवमी का मौका पर सारण जिला के रसूलपुर में लाकठ छपरा के जरती माई मंदिर पर चइता के आयोजन भइल. एह दू गोल चइता में एक गोल ब्यास दशरथ गिरी के रहुवे त दोसर गोल मनोज सहनी के. एह मौका पर आड़ल मनोकामना सिद्धि ट्रस्ट के अध्यक्ष रंजीत सिंह शेड बनवावे खातिर एक लाख आठ…\nRead More about लाकठ छपरा में चइता के आयोजन\nसारण पुलिस बियफे का दिने रसूलपुर थाना के घुरापाली गांव से संतोष साह के गिरफ्तार कर लिहलसि. ओकरा लगे से पिस्तौल, कारतूस, पाँच गो मोबाइल आ एगो बोलेरो जब्त कइल गइल.बतावल जात बा कि झारखंड के बदनाम अपराधी का तलाश में झारखंड के पुलिस छपरा आइल आ घुरापाली में अमरेन्द्र तिवारी का मकान पर छापा…\nRead More about नेपाल के शार्प शूटर घुरापाली में पकड़ाइल


जर जोरु जमीन जबरदस्त के (बतकुच्चन – 176) – Anjoria\nबात विजयादशमी के दिन के ह. ओह दिन कई जगहा मूर्ति भसान ले के झगड़ा फसाद हो गइल आ हम सोचे लगनी कि केकरा के अबर भा दुबर कहाव आ केकरा के जबर. बर अकेले होखे त बरगद के गाछ हो सकेला भा दुलहा. बाकिर अबर दुबर जबर के बर बल के बिगड़ल रूप ह. अबल बिगड़ के अबर हो गइल आ दुर्बल दुबर हो गइल. हालांकि दुबर के मतलब कई बेर पातरो जस होखेला. दुबला आ दुर्बल दुनू अलग अलग मतलब बतावेला. कवनो जरूरी ना होखे कि जे दुबला बा से दुर्बलो होखो. आ एहिजा हमरा घाघ के एगो कहाउत याद आ गइल. पातर दुलहा आ मोट मेहरारू के जोड़ी देख के घाघ का मुँह से निकल गइल कि ‘पातर दुलहा मोटी जोय. कहे घाघ रस कहाँ से होय?’ सुनते ऊ मेहरारू जबाब दिहलसि कि ‘घाघ दढ़िजरा अस कस कहे, पातर ऊँख बड़ा रस रहे.’ अब घाघ के कहाउत खेती से जुड़ल रहत रहुवे आ इहो खेतिए से जुड़ल बा तनिका घुमा के. हो सकेला कि बाद वाला बात बतावे खातिर घाघ पहिलका बात अइसहीं बना दिहले होखसु.\nबाकिर बतकुचना के संतोष कहाँ. ऊ त दुबर का फेर में दुबराइल जात बा. आजु देश में जे दुबर बा से जरूरी नइखे कि ऊ अबरो बा. कई जगहा त ऊ सोझे सोझी जबर हो गइल बा आ ओकर हर बात मानल मजबूरी बन गइल बा. अब एह बात के घाघ के कहाउत से जोड़ दीं त ई सब एह चलते कि पातर ऊँख बहुते रसगर होला. ओकरा से जतना रस देश चलावे वालन के मिलेला ओतना पनछुछुर सवाद देबे वाला मोटका ऊँख में ना मिल पावे. आ उपर से जस अलग से मिल जाला कि दुबरका के संरक्षण दिहल लोकतंत्र ला जरूरी होला. खैर जवन बोअब उहे नू काटब! जइसन चहलऽ हो कुटुम्ब, तइसन पवलऽ हो कुटुम्ब!\nजबर आ अबर से जुड़ल कुछ अउरीओ कहाउत बाड़ी सँ जवना में से कुछ के एहिजा दुहरावल बेजाँय ना कहाई. जर जोरू जमीन जबरदस्त के. जबरा मारबो करे आ रोअहूँ ना देव. अबर के जोरू भर गाँव देवर. बाकिर सबर कहाँ गइल. सबुर त सुनले बानी आ कुछ लोग गलती से सबुर के सबर कह देव त उ अलग बात बा. अबल से अबर भइल त सबल के सबर काहे ना बनल. सोचे वाली बात बा. ठीक ओही तरह कि हर जगहा सु माने बढ़िया होला आ कु माने खराब बाकिर तब कुँवर जी काहे कहाइल, सुँवर जी काहे ना. बुड़बक चिन्हाए ला? सबल खातिर बरियार कहि के काम चला लिहल गइल. अब ऊ सबल अपना बल से सबल होखो भा बर का इयारी से. बरियार के मतलब इहो भइल कि ना कि बरियार ऊ जेकर बर बा इयार! आ एह बरियार के महातम अतना बढ.गइल बा हमरा उलटा प्रदेश में कि ‘सईंया भए कोतवाल तब डर काहे’ वाला कहाउतो झूठ हो गइल बा. बरियार आवत बाड़े आ कोतवाले के धून के चल जात बाड़े! आ ई धून धुनिया वाला धून ह, संगीत के धुन ना. धूनी रमावे वाला धून के बात अलग बा. उहो त धुनबे करेला अपना प्रिय के आ ओही में रमल रहेला.\nहम त चलत बानी दियरीबाती आ छठ के शुभकामना देत. अब रउरो धून के देखीं कि का का धुना गइल बा आजु!\nPrevious Post: भोजपुरी के शान मालिनी अवस्थी के मिलल विश्व भोजपुरी सम्मान\nNext Post: दू गो डाक्टरी कविता